
Dedicatio 


Christophoro dato, redanimasti Pum Ursum; 
"Tota proles calami tibi reddenda revenit. 
Liber tandem parens matrem salutat optatam — 
Dono tibi darem, sed dono a te recepi. 


Contradictio 


Introductione ostentat scriptor personas lectori; Christo- 
phorus autem Robinus et amici iam vobis ostentati nunc 
valete sunt dicturi. Itaque hanc partem libri contrarie 
vocavi. Pu rogatus quid esset contrarium introductionis 
dixit: Quid est cuius quid?' responsum minus utile quam 
sperabamus. Fortunate Bubo, minime perturbatus, nobis 
dixit Introductionis contrarium, Pu carissime, esse Con- 
tradictionem, et Bubone verbis longis scientissimo, pro 
certo habeo ita esse. 

Causa Contradictionis scribendae est quia abhinc 
septem fere dies Christophorus Robinus mihi dixit "Num 
oblitus es fabulae quam narraturus eras de eo quod Puo 
accidit cum —?' Forte celerrime dixi *Num novies centum 
et septem oblitus es?' Hoc computato actum est de vaccis 
per portam duabus pro sexagesima horae parte transeun- 
tibus; sunt in agro trecentae; quot post sesquihoram 
supererunt? Talia nos valde commovent, et cum satis 
commoti simus, convoluti obdormimus ... et Pu, in 
cathedra iuxta culcitam nostram paulisper iam vigilans, 
secum sublime de nihilo meditatur donec ille quoque 
oculis clausis nutans suspenso gradu nos in Silvam 
sequitur, ubi semper facinora fascinantia obimus, mira- 
biliora omnibus quae vobis narravi; mane autem cum 
experrecti sumus evanescunt antequam prehendamus. 
Recentissimum quomodo incepit? *Die quodam dum Pu 
per Silvam ambulatcentum et septem vaccae super portam 
sedebant...' Videtis nos id amisisse. Censeo id optimum 
fuisse. Hic sequuntur aliquae ex aliis, omnia quae quidem 
recordabimur. Non tamen re vera valete dicimus, quia 
Silvam semper persistentem quilibet Ursis benevolus 
invenire poterit. 

A. A.M. 

Capita 


Quo in capite domus Iori apud Angulum 
Puensem aedificatur 


Quoincapite Tigris, in Silvam advectus, ientat 


Quo in capite investigationem ordiendam 
curant, et Porcellus iterum in Heffalumpum 
paene incidit 


Quo in capite demonstratur Tigrides in 
arbores non ascendere 


Quoiin capite Lepus diem negotiosum agit, et 
discimus quid Christophorus Robinus mane 
agat 


Quoin capite Pu ludum novum excogitat Iori 
participe 


Quo in capite Tigris exsilitur 


Quo in capite Porcellus rem egregiam agit 


IX Quo in capite Ior Bboneum reperit et Bubo 


Xx 


eo migrat 


Quoin capite Christophorus Robinus et Pu ad 
locum praecantatum adveniunt et eos ibi 
relinquimus 

€| Quo in capite domus Iori apud 
Angulum Puensem aedificatur 


IE QUODAM, CUM Urso Puo nihil aliud 
Ds esset, decrevit aliquid agere, Porcelli 

domum igitur abiit, quid ageret Porcellus 
speculatum. Iam ningebat dum sedato gressu semitam 
silvanam albentem secutus est, et sperabat se Porcel- 
Iuminventurum esse digitos ante ignem calefacientem. 
Miratus autem est quod ostium patens vidit, et quo 
plus introspexit, eo plus aberat Porcellus. 

'Abest,' dixit Pu tristis. *Haec summa est. Non 
adest. Oportebit me solum Meditatum celeriter 
spatiari. Malum ^ 

Imprimis decrevit fortissime pulsare, ut certissimus 
fieret. Dum exspectat dum Porcellus non responderet, 
subsultabat ut se calefaceret, et susurrus ei in caput 
repente venit. Bonus susurrus visus est, aliis speranter 
susurrandus. 


Quo plus ningit 
(Tiddely pum), 
Eo plus cadit nivis 
(Tiddely pum), 
Et frigorem digitorum 
(Tiddely pum), 
[11] 


Ignorat quivis 
(Tiddely pum). 


*Quod igitur faciam,' dixit Pu, 'est hoc faciam: 
imprimis domum ibo, quota sit hora speculatum, et 
fasciam cervici fortasse circumdabo, et ad lorem 
visendum ibo, illud ei cantatum.' 

Domum festinavit. Cerebrum obiter adeo occu- 
patum est in susurro Iori parando, ut cum Porcellum 
in optima cathedra vidisset, nihil posset nisi caput 
fricans stare, scire avens cuius domi esset. 

*Salve, Porcelle,' dixit, *te absentem credebam." 

*Minime,' dixit Porcellus. "Tu eras qui aberas, Pu.' 

*Veritatem dixisti, dixit Pu. *Pro certo habebam 
alterum nostrum abfuisse." 

Suspexit horologium, quod per hebdomades non- 
nullas paene undecima hora steterat. 

*Paene undecima hora,' dixit Pu felix. 'In tempore 


opportuno buccellae es.' Et caput in armarium intro- 
misit. *Deinde, Porcelle, abibimus, carmen meum Iori 
cantatum.' 

*Quid carmen, Pu?* 

"Id quod Iori cantaturi sumus,' explicavit Pu. 

Horologium eadem hora stabat cum Pu et Porcellus 
postsemihoram profecti sunt. Ventus remiserat, et nix, 
defessa seipsam ad adsequendam volitando, leviter 
descendit donec inveniretlocum quo iaceret. Interdum 
locus fuit Pui nasum, interdum non fuit; et paulo post 
gerebat Porcellus circum cervicem quasi fasciam 
albam, sentiens se nivosiorem post aures quam 
unquam antea. 

'Pu,' dixit tandem, verecundior, ne Pu se Cessurum 
crederet, 'scire aveo quid sentias, si domum nunc 
eamus, carmen tuum reditatum, lori cras cantatum, 
sive perendie, cum eum viderimus ?* 


*Consilium optimum est, Porcelle,' dixit Pu. *Iam 
euntes meditemur; nihil autem prodest domum 
meditatum ire, quia est Carmen peculiare Forinsecum 
Nive Canendum.* 

"Tibine persuasum est?' rogavit Porcellus timidus. 

*Auscultando intelleges, Porcelle. Ita enim incipit: 
Quo plus ningit, tiddely pum — 

*Tiddely quid? dixit Porcellus. 

*Pum,' dixit Pu. *Hoc interposui, quo susurrabilius 
facerem. Eo plus cadit nivis, tiddely pum — 

*Nonne ningit dixisti? 

*Dixi, sed antea." 

*Ante tiddely pum?' 

*Fuit aliud tiddely pum,' dixit Pu, nunc satis con- 
fusus. *Id tibi recte cantabo, ut intellegas." 

Denuo igitur cantavit. 


Quo plus 

NINGIT - tiddely pum, 

Eo plus cadit 

NIVIS - tiddely pum, 

Et frigorem 

DIGITORUM - tiddely pum, 
Ignorat 

QUIVIS - tiddely pum. 


Ita cantavit, modo sane optimo; quo facto, 
exspectabat dum  Porcellus diceret, ex omnibus 
Susurris Forinsecis Tempestati Nivosoae quos audi- 
visset, hunc optimum esse. Re diligenter considerata, 
dixit Porcellus solemnis: 

"Pu, de digitis minus agitur quam de auribus." 

Illo tempore ad Locum Lugubrem Ioris, in quo 
habitabat, appropinquabant, et quia iam perfrigidum 
erat, carmen Pui sexiens percantabant ut se cale- 
facerent. Porcellus tiddely-pum, Pu cetera canebat, et 
ambo summam portam baculis numerose pulsabant. 
Paulo postea valde calentes denuo loqui poterant. 

*Meditatus sum,' dixit Pu, *et hoc meditatus sum: 
de Iore.' 

*Quid de Iore?' 

*"Iori misero ubi habitet non est. 

"Neque est, dixit Porcellus. 

"Tibi est domus, Porcelle, et mihi est domus, et 
sunt domus optimae, et Christophoro Robino est 
domus, et Buboni et Cangae et Lepori sunt domus, 
et Leporis quidem amicis cognatisque sunt domus 

cuiusdam generis, sed Iori misero est nihil, Cogitavi 
igitur: domum aedificemus.' 

*Consilium,' dixit Porcellus, *Magnificum est. Ubi 
eam aedificabimus ?* 

*Eam hic aedificabimus,' dixit Pu, *prope ad silvam, 
a vento tutam, quià hic consilium cepi. Et locum 
vocabimus Angulum Puensem. Et Domum Iorensem 
apud Angulum Puensem Iori baculis aedificabimus.' 

*Erat cumulus baculorum ultra silvam, dixit Por- 
cellus. *Eos vidi permultos cumulatos.' 

*Gratias tibi ago, Porcelle,' dixit Pu. *'Id quod dixisti 
nobis Auxilio Magnoerit, et propterealocum Angulum 
Puoporcellensem | vocare poteram, nisi Angulus 


Puensis melior videretur, quod videtur, quoniam 
minor est et anguli similior. Veni mecum." 

Itaque de porta descenderunt et ultra silvam 
baculos adportatum abierunt. 


Christophorus Robinus mane intus manserat, ad 
Africam retroque navigans. Recente e nave egressus 
est, et scire volebat qualis tempestas foris esset, cum 
Ior ostium pulsavit. 

*Salve, Ior,' dixit Christophorus Robinus, ostium 
^venturus aperiens. *Ut vales tu?' 

*Iam ningit,' dixit Ior maestus. 


*]ta vero." 

* Atque gelat." 

*Vero?" 

*Vero, dixit Ior. 'At,' dixit paene laetus, 'terrae 
motus desiisse videntur." 

*Quid tibi est, Ior?' 

*Nihil, Christophore Robine. Nihil momenti. Num 
domum qualemcumque ubivis vidisti ? 

Itvil 


*Domum qualem ?* 

*Domum modo. 

*Quis ibi habitat ?* 

*Ego. Saltem credebam me ibi habitare; sed dubito 
num habitem. Omnibus domus esse impossibile est." 


*Sed, Ior, nescivi — credebam — 

*Nescio quomodo eveniat, Christophore Robine, 
sed propter nivem et huiusmodi varia, stiriis 
similibusque praetermissis, in agro meo tertia fere 
hora noctis minus calet quam credunt nonnulli. Non 
est Crassum, si comprehendis — non adeo ut molestum 


sit. Non suffocat. Reapse, Christophore Robine, 
susurro claro adiecit, 'solum-inter-nos-sine-ulli 
dicere, Friget.' 

*O, Ior'^ 

*Et mecum dixi: alios miserebit si perfrigesco. Eis 
non est cerebrum, ullis, nisi lana cana, in caput forte 
inflata; et non Cogitant, sed si post fere sex 
hebdomades iam ninget, unus ex eis secum dicere 
incipiet *'Iori tertia fere hora noctis certe nimis non 
Calet." Et Fama vagabitur. Et eos Miserebit." 

*O, Ior!' dixit Christophorus Robinus, iam valde 
miseritus. 

*De te non loquor, Christophore Robine. Tu alius 
es. Haec igitur summa est. Domum mihi prope ad 
parvam silvam aedificavi.' 

*Itan'? Rem mirabilem 

*Quod reapse est mirabile, dixit Ior voce 
maestissima, *est hoc. Mane cum evenirem, domus 
aderat, et cum revenissem, aberat. Nihil momenti, 
minime mirum, modo domus Ioris erat. At scire 
avebam.* 

Christophorus Robinus tempus scire avendo non 
trivit. Domum iam redierat, et petasum, caligasque et 
tunicam aquam resistentes quam celerrime induebat. 

*Eam quaesitum statim ibimus," Iori clamavit. 

*Nonnunquam,' dixit Ior, *domo alicuius omnino 
ablata, supersunt frusta nonnulla invita quae pos- 
sessori reddere convenit, si comprehendis, et si 
abierimus —' 

*Veni,' dixit Christophorus Robinus, et festinantes 
abierunt, et perpaulo post pervenerunt ad angulum 

agriiuxta parvam silvam pineam, ubi domus Ioris non 
iam erat. 

*Ecce!' dixit Ior. *Non superest baculus! Scilicet, 
mihi manet tanta nix qua arbitratu meo utar. 
Querendum non est." 

Sed Christophorus Robinus non Iorem auscultabat 
sed aliud quoddam. 

*Nonne audis?' rogavit. 

*Quid est? Aliquem ridentem ?* 


*Ausculta." 

Auscultaverunt ambo, et audiverunt vocem gravem 
asperamque canentem quo plus ningeret, eo plus 
cadere nivem, et vocem tenuem altamque tiddely- 
pum interdum adiungentem. 

*Est Pu,' dixit Christophorus Robinus commotus. 

*Fieri potest,' dixit Ior. 

*Atque Porcellus! dixit Christophorus Robinus 
commotus. 

*Verisimile,' dixit Ior. *Opus vero est cane venatico 
exercitato." 

Subito verba carminis mutata sunt. 

*En domus CON FECT A!' cantabat vox aspera. 

*Tiddely pum!" cantabat tenuis. 

*En domus FORMOSA..^ 

*Tiddely pum? 

* Velim MEAM esse! 

*Tiddely pum." 

"Pu! magna voce clamavit Christophorus Robinus. 

Cantores super porta sedentes repente desierunt. 

*Christophore Robine!' dixit Pu alacriter. 

"Est iuxta locum unde baculos abstulimus,' dixit 
Porcellus. 

*Veni,' dixit Pu. 

De porta descenderunt atque angulum silvae festin- 
antes transierunt. Pu obiter salutationes grunniebat. 

*Ecce, hic Ior est, dixit Pu, Christophorum 
Robinum amplectatus, et Porcellum fodicavit, et 
Porcellus eum fodicavit, secum putantes quale para- 
vissent improvisum. *Salve, Ior.' 

"Idem tibi, Urse Pu, et bis diebus Iovis,' dixit Ior 
tristis. 

Antequam diceret Pu *Cur diebus Iovis?' Christo- 
phorus Robinus fabulam tristem de domo Ioris amissa 
explicare incepit, Puo et Porcello auscultantibus, dum 
oculi magis magisque amplificari videbantur. 

*Ubinam eam fuisse dixisti?' rogavit Pu. 

*Hic,' dixit Ior. 

*Baculis aedificatam ?? 

*Ita." 

*Ah'' dixit Porcellus. 

*Quid?' dixit Ior. 

*Ah! modo dixi, dixit Porcellus pavidus, et ut 
quietus videretur, tiddely-pum semel et iterum susur- 
ravit, ut qui diceret Quid nunc agendum?" 

*Eamne pro certo habes domum fuisse? dixit Pu. 
*Reapse, domum hicce fuisse?' 

*Habeoscilicet,' dixit Ior. Et secum dixit, 'Aliquibus 
cerebrum omnino deest." 

*Age, dic, quid tibi est, Pu?' rogavit Christophorus 
Robinus. 

*Res haec est,' dixit Pu ... *Haec summa est, dixit 
Pu ... *Ita vero est,' dixit Pu, et ei manifestum erat 
se non bene explicare. Porcellum iterum fodicavit. 

*Res ita se habet," dixit Porcellus celeriter ... *sed 
calidiorem,' profunde meditatus subiunxit. 

*Quae res calidior est?" 

*Ulterior pars silvae, ubi Ioris domus est." 

*Domus mea? Domus mea hicce erat." 

*Minime,' dixit Porcellus firmiter. *Est in ulteriore 
parte silvae." 

*Quod calidior est," dixit Pu. 

*Sed ego sum qui sciam — 

*Veni speculatum,' dixit Porcellus simpliciter, et 
praeivit. 

*Duas domus tam propinquas esse verisimile non 
est,' dixit Pu. 

Angulum transierunt, et ibi erat loris domus, 
commodissima visu. 

*Ecce,' dixit Porcellus. 

*Intus sicut extra,' dixit Pu superbe. 

Ior intus iit, et evenit. 

*Singulare est,' dixit. "Domus mea vero est, et eam 
aedificavi ubi dixi. Ventus eam huc flavisse videtur. Et 
eam trans silvam portavit, et eam desuper deiecit et hic 
est, tam bona quam unquam; vero, in parte melior." 

*Valde melior,' dixerunt Pu et Porcellus simul. 

*Hoc demonstrat quae opera effieri possint, dixit 
Ior.*Nonne vides, Pu? Nonne vides, Porcelle? Primum 
cerebro, deinde opera; hoc modo aedificatur domus," 
dixit Ior superbe. 


Eum ergo domi reliquerunt; et Christophorus 
Robinus pransum rediit cum amicis suis Puo et 
Porcello, qui obiter Errorem narrabant Dirum, et cum 

ridere desiisset, omnes Carmen Forinsecum Tem- 
pestati Nivosoaecantabant quoad domum advenerunt, 
et Porcellus, vocis iam incertus, tiddely-pum 
subiungebat. 

*Scio quidem id facile videri, secum dixit Porcellus, 
'*sed non omnes facere possunt." 


II 


€ Quo in capite Tigris, 
in Silvam advectus, ientat 


INNIE ILLE PU media nocte subito exper- 

rectus auscultavit. E lecto surrexit, et, can- 

dela ascensa, cameram sedato gressu trans- 
ivit, speculatum num aliquis in armarium mellis 
irrumpere conaretur, quod faciebat nemo. Sedate 
igitur regressus, candelam extinxit et ad lectum rediit. 
Deinde sonum denuo audivit. 

*Esne tu, Porcelle?' dixit. 

Sed non Porcellus erat. 

*Veni intro, Christophore Robine;' dixit. 

Sed Christophorus Robinus non venit. 

*Fac me eius mane certiorem, lor, dixit Pu 
somniculosus. 

Sonus autem perstitit. 

*Vorravorravorravorravorra,' dixit Quiddam, et Pu 
se non vero dormire invenit. 

*Quidnam esse potest ?' cogitavit. 'In Silva sunt per- 
multi soni, sed hic alius est. Grunnitus non est, nec 
murmur, nec latratus, nec sonus-quem-edis-prius- 
quam-poema-recitare-incipis; sonus autem qualis- 
cumque est, ab animali incognito editus. Quem ad 
ostium meum edit. Surgam ergo, atque eum rogabo 
ne hoc faciat." 

E lecto surrexit, et ostium aperuit. 

'Salve,' dixit Pu, si fortasse aliquid foris erat. 

*Salve!' dixit Quiddam. 

*Ah' dixit Pu. 'Salve! 

*Salve! 

*Ah! Ecce tu!' dixit Pu. *Salve!' 

'Salve!' dixit Animal Incognitum, scire avens 
quousque tandem hoc pergeretur. 

Pu quartum 'Salve! dicturus decrevit non dicere, 
et potius dixit *Quis est?' 

*Ego,' dixit vox. 

*Ah'!' dixit Pu. *Age, huc veni." 

Quiddam huc venit, et lumine candelae inter se 
adspexerunt. 

*Ego sum Pu,' dixit Pu. 

*Ego sum Tigris,' dixit Tigris. 

*Ah dixit Pu, quia tale animal numquam antea 
viderat. *Christophorusne Robinus tui conscius est?' 


*Profecto est,' dixit Tigris. 

*Esto, dixit Pu, 'media nox est, tempus ad 
obdormiscendum idoneum. Et mane melle ienta- 
bimus. Nonne Tigrides iuvat mel?* 

*Tigrides iuvant omnia,' dixit Tigris hilaris. 

*Ideo, si in solo obdormiscere iuvat, ad lectum 
redibo,' dixit Pu, *et res mane agemus.' Et ad lectum 
rediit et arte obdormivit. 


Mane cum experrectus esset, primum vidit 
TTigridem, ante speculum sedentem, et se adspicien- 
tem. 

*Salve!' dixit Pu. 

*Salve,' dixit Tigris. 'Aliquem inveni mei simil- 
limum. Credebam me unicum esse! 

Pu e lecto surrexit, et explicare incepit quid esset 
speculum, sed cum ad verba iucundissima perveniret, 
Tigris dixit: 

*Habe me paulisper excusatum, sed aliquid mensam 

tuam ascendit, et Vorravorravorravorravorra semel 
magna voce edens, in marginem lintei insiluit, ad solum 
traxit, se linteo ter obvolvit et trans cameram 
volutatus est. Ferociterluctatus tandem caputin divum 
iterum protulit, et dixit hilariter, *Nonne vici? 

*Linteum meum illud est, dixit Pu, Tigridem 
evolvere incipiens. 

'Scire volebam quid esset,' dixit Tigris. 

*Mensam tegit et res ibi imponuntur. 

*Cur me inscium mordere conatum est?' 

*Conatum esse haud credo, dixit Pu. 

*Conatum est,' dixit Tigris, 'sed celerior fui. 

Pu linteum in mensam reposuit, et vas magnum 
mellis in linteum posuit, et ientaculo sederunt. Et 
simul ac sederunt, Tigris magnam buccam mellis 
cepit ... Capite inclinato tectum suspexit, et sonos 
tamquam explorantis lingua edidit, et sonos tamquam 
cogitantis, et sonos tamquam quidnam-hic-est signi- 
ficantis ... tum dixit voce certissima: 

*"Tigrides non iuvat mel." 


'Ah,' dixit Pu, tristis et Maestus videri conans, 
*credebam omnia eos iuvare." 

*Omnia praeter mel,' dixit Tigris. 

Pu propter hoc se gratiorem sensit, et dixit se, ut 
primum ipse ientavisset, Tigridem Porcelli domum 
ducturum esse, ut Tigris Porcelli glandulas peri- 
clitaretur. 

*Gratias tibi ago, Pu,' dixit Tigris, *quia glandulae 
reapse est quod Tigrides maxime iuvat." 

Post ientaculum igitur ad Porcellum visendum 
abierunt, et Pu obiter explicavit Porcellum Minimum 
esse Animal quod salire non iuvaret, et Tigridem 
rogavit ne primum Salibundior esset, et Tigris, qui 
se post arbores celaverat et umbram Pui insciam 
insultaverat, dixit Tigrides solum ante ientaculum 
salibundos esse, et quam primum paucas edissent 
glandulas Tranquillos Urbanosque fieri. Itaque paulo 
post ostium Porcelli domus pulsaverunt. 

*Salve, Pu,' dixit Porcellus. 

*Salve, Porcelle. Hic est Tigris." 

*Ain'tu?' dixit Porcellus, se ultra mensam insinuans. 
*Credebam Tigrides minores hoc esse." 

*Haud magnos,' dixit Tigris. 

*Eos iuvant glandulae,' dixit Pu, *quamobrem veni- 
mus, quia Tigris miser necdum ientavit.' 

Porcellus crateram glandularum Tigridem versus 
impulit, et dixit "Divide tibi. Deinde ad Pum appro- 
pinquavit, et se multum fortiorem sensit, et dixit, 
*Itaque tu Tigris es? Bene est! voce quadam 
neglegente. Sed Tigris nihil dixit, ore glandulis 
pleno ... 

Post sonum longum manducandi, dixit: 

'*]-i-e o-u-a a-u-ae.* 

Cum Pu et Porcellus *Quid?' dixissent, dixit, *A-e-e 
€-u-a-u,' et paulisper foris iit. 

Cum revenisset dixit firmiter: 

"Tigrides non iuvant glandulae.' 

'Sed dixisti omnia eos iuvare praeter mel,' dixit Pu. 

'Omnia praeter mel atque glandulas,' explicavit 
Tigris. 

Quod cum audivisset, Pu dixit, *Ah, comprehendo! 
Porcellus, felicior glandulas Tigrides non iuvare, dixit, 
*Quid de carduis ? 

*Cardui,' dixit Tigris, *est quod Tigrides maxime 
juvat." 

*Abeamus igitur Iorem visum, dixit Porcellus. 

Tres igitur abierunt et postquam multum mul- 
tumque ambulaverant, venerunt ad partem Silvae ubi 
erat Ior. 

*Salve, Ior!' dixit Pu. *Hic est Tigris." 

"Quid est?' dixit Ior. 

*Hic,' simul explicaverunt Pu et Porcellus, et Tigris, 
felicissime subridens, nihil dixit. 

Ior Tigridem uno cursu circumambulavit, et 
reversus eum altero cursu circumambulavit. 

*Quid id esse dixisti?' rogavit. 

"Tigridem.' 

*Ah,' dixit Ior. 

*Nuper advectus,' explicavit Porcellus. 

*Ah'' iteravit Ior. 

Diu meditatus dixit: 

*Quando abiturus ?* 

Pu Iori explicavit Tigridem amicum ex animo esse 
Christophori Robini in Silva commoraturum, et 
Porcellus Tigridi explicavit verba Ioris ei non respici- 
enda esse, quia semper tristis esset, et Ior Porcello 
explicavit se immo hodie mane praesertim hilarem 
sentire; et Tigris explicavit auditoribus quibuscumque 
se necdum ientavisse. 

*Mihi persuasum erat nobis aliquid esse, dixit Pu. 
"Tigrides carduos esse solent, et propter hoc venimus 
te visum, Ior." 

*Noli de illo loqui, Pu.' 

*O, Ior, nolebam dicere me te videre noluisse — 

*Scilicet, sed amicus tuus virgatus nimirum ientare 
vult. Quid dixisti nomen esse? 

"Tigridem.' 

*Veni huc, Tigris." 

Ioreos duxit ad agellum carduosissimum carduorum 
qui unquam fuit, et ungulam eum versus agitavit. 

*Agellum quem ad natalem meum conservabam," 
dixit. 'Sed quid denique sunt dies natales? Hodie 
praesentes sunt, cras abierint. Divide tibi, Tigris. 

Gratias agens Tigris Pum sollicitior adspexit. 

*Veron, hi cardui?' susurravit. 

*Cardui sunt,' dixit Pu. 

*'Idem qui Tigrides maxime iuvant? 

*ta est,' dixit Pu. 

*Comprehendo,' dixit Tigris, et buccam magnam 
cepit, et ingenti cum sono dentibus fregit. 

*Eheu!" dixit Tigris. 

Sedens, ungulam in os posuit. 

*Quid tibi est?' rogavit Pu. 

*Calet' murmuravit Tigris. 

* Amicus tuus,' dixit Ior, apem momordisse videtur." 

Amicus Pui caput ad aculeos extrahendos quassare 
desiit et explicavit carduos Tigrides non iuvare. 

*Cur ideo carduum perfectum curvasti?' rogavit 
Ior. 

*Sed dixisti,' incepit Pu, 'dixisti vero omnia Tigrides 
iuvare praeter mel atque glandulas.' 

* Atque carduos,' dixit Tigris, qui lingua pendente 
circumcurrebat. 

Pu eum triste adspexit. 

*Quid faciamus?' Porcellum rogavit. 

Porcellus huic respondere sapiebat, et statim dixit 
eis opusesse, ut Christophorum Robinum visum irent. 

*Eum apud Cangam invenietis,' dixit Ior. Ad Pum 
proxime accessit, et susurro claro dixit: 

*Potesne amicum tuum rogare ut se alibi exerceat? 
Mox pransurus sum, et nolo ut prandium prius in- 
siliatur quam incipiam. Flocci est, et curiosior sum, 
sed suus cuique mos est." 

Graviter nutans, Pu Tigridi clamavit. 

*Veni et ibimus Cangam visum. Certum est ei esse 
multum quo ientes.* 

Tigris circulum postremum confecit et ad Pum 
Porcellumque accessit. 

"Calet!' explicavit, late et benevole subridens. 
*Veni!* Et festinans abiit. 

Pu et Porcellus lente ambulantes secuti sunt. Dum 
ambulant Porcellus nihil dixit, quia nihil excogi- 
tabat, et Pu nihil dixit, quia poema excogitabat. Quo 
excogitato, incepit: 


Quidnam agamus de Tigridulo? 

Non adolescet ni pabulo; 

Nec iuvat mel, nec glandulae, nec cardui; 
Est falsus sapor, aut haustu sunt ardui 

et cibi quo augent corpus aluntque ferae 
aut laedit sapor aut saetae horror. 


'Satis tamen adolevit,' dixit Porcellus. 

*Vero haud permagnus est." 

*Ita autem videtur.^ 

Quo audito Pu meditabundus factus est, et secum 
deinde murmuravit: 


Quanto auro expendetur 
Saliens maior videtur. 


*En totum poema,' dixit. *Placetne tibi, Porcelle?* 

*Aurum non magni facio," dixit Porcellus. *Repudi- 
endum censeo.* 

*Petivit ut admitteretur, explicavit Pu, 'quod 
admisi. Modus optimus poemata scribendi est, ut 
verba admittantur." 

*Ah,' dixit Porcellus, *hoc ignorabam.' 

Tigris iam dudum coram eis saliebat, reversus 
interdum ut rogaret "Nonne haec via est? Nunc 
tandem domum Cangae videre potuerunt, ubi erat 
Christophorus Robinus. Tigris ad eum festinavit. 

"Ecce tu, Tigris! dixit Christophorus Robinus. 
*Certe scii te alicubi esse." 

"Multa in Silva inveni,' dixit Tigris graviter, *pum 
inveni, et porcellum, et iorem, sed ientaculum non 
invenio." 

Accesserunt Pu et Porcellus, et Christophorum 
Robinum amplexati explicaverunt quid accidisset. 

*Nonne tute scis quid Tigrides iuvet?' rogavit Pu. 

*Diligenter meditatum me sciturum existimo, dixit 
Christophorus Robinus, 'sed  Tigridem scire 
credebam." 

*Plane scio,' dixit Tigris, *omnia quae in mundo 
sint, praeter mel atque glandulas, atque — illis calidis 
quid nomen? 

*Cardui.' 

*Ita — atque carduos.' 

*Bene est, Canga ientaculum tibi dare poterit.' 

Itaque domum Cangae intraverunt, et cum Ru 
'Salve, Pu,' et 'Salve, Porcelle' semel dixisset, et *Salve, 
Tigris' bis dixisset, quia hoc numquam antea dixerat 
et quia ridiculum videbatur, Cangam certiorem 
fecerunt quid vellent, et Canga benignissime dixit, 
*Bene est; armarium introspice, Tigris carissime, ut 
videas quid te iuvet.' Sciebat enim statim Tigridem, 
quamvis magnus videretur, tantae benignitatis egere 
quam Rum. 

*Nonne introspiciam quoque ego?' dixit Pu, qui se 
buccellosiorem sentire incipiebat. Et invenit doliolum 
lactis condensati, quod nesciebat quomodo existimabat 
Tigrides non iuvare. Solum in angulum portavit, 
comitans ne quis id turbaret. 

Sed quo plus Tigris nasum hic et ungulam illic im- 
posuit, eo plura invenit quae Tigrides non iuvarent; 
et cum omnia in armario invenisset, et nihil omnino 
esse potuisset, Cangae dixit *quid nunc accidet?" 

Sed Canga et Christophorus Robinus atque Porcel- 
lus omnes Rum circumstabant, ut eum observarent 
dum Hordei sumeret Excerptum. Et Ru dicebat "Num 
debeo?! et Canga dicebat, 'Age, Ru carissime, 
recordare quid pollicitus sis." 

*De quo agitur?' Porcello susurravit Tigris. 

*De Remedio eius Confirmatorio, quod odit,' dixit 
Porcellus. 

Tigris ergo propius accessit, et se super tergum Rui 
sellae inclinavit, et linguam repente eiciens, unum 
magnum sumpsit gluttitum. Admiratione subsultans, 
Canga dixit *'Ah!' et cochleare abiturum arripuit, et 

tute ex ore Tigridis retraxit; sed Hordei Excerptum 
aberat. 

"Tigris carissime! dixit Canga. 

"Remedium meum sumpsit, remedium meum 
sumpsit, remedium meum sumpsit !' cantavit Ru felix, 
qui iocum magnificum existimabat. 


Deinde Tigris tectum suspexit, oculis clausis 
fauces iterum iterumque liguriens, ne quid extra 
superesset, et risus tranquillus ori supervenit dum 
dicit, *Ecce quid Tigrides iuvet! 


Qua de causa semper postea apud Cangam habita- 
bat, Hordei Excerpto ientans, prandens atque cenans. 
Interdum, Cum Canga eum confirmare necesse esse 
haberet, unum cochleare vel duo Ientaculi Rui post 
cibum velut remedium sumere solebat. 

*Sed censeo,' dixit Porcellus, *eum satis admodum 
confirmatum esse!" 


III 


€| Quo in capite investigationem 
ordiendam curant, et Porcellus iterum 


in Heffalumpum paene incidit 


IE QUODAM PU domi sedebat, vasa sua mellis 
D» cum ostium pulsatum esset. 
*Quattuordecim,' dixit Pu. 'Veni intro. 
Quattuordecim, aut quindecim erat? Malum. Nunc 
confusus sum." 


*Salve, Pu,' dixit Lepus. 


*Salve, Lepus; Quattuordecim, veron?' 

*Quae?' 

*Vasa mea mellis quod numerabam." 

*Quattuordecim, ita est." 

*Tibine persuasum est? 

*Minime,' dixit Lepus. *Num magni refert?' 

*Me iuvat modo scire, dixit Pu humilis. Ut mecum 

dicam **Mihi supersunt quattuordecim vasa mellis." 
Vel quindecim, ut res se habet. Mihi est solacio 
cuidam." 

"Esto, sedecim aestimemus,' dixit Lepus. Quod 
dictum veni hoc est: Pauxillumne usquam vidisti ? 

*Me vidisse haud credo,' dixit Pu. Deinde, paulisper 
meditatus, dixit: *Pauxillus quis est?' 

"Unus ex amicis-et-cognatis meis, dixit Lepus 
securus. 

Responsum Puo parum utile erat, quia Lepori tot 
erant amici-et-cognati, naturarum et magnitudinum 
adeo diversarum, ut nesciret utrum Pauxillus in apice 
quercus an in ranunculi petalo quaerendus esset. 

*Hodie neminem vidi,' dixit Pu, 'saltem cui dicerem 
"Salve, Pauxillel" Eumne aliqua de causa 
desiderabas ?' 

*Eumnon desidero, dixit Lepus, sed semper utile est 
Scire ubi sit amicus-et-cognatus, sive eum desideras, 
sive non desideras." 

*Ah,' dixit Pu. 'Comprehendo. Nonne erravit? 

*'Iamdudum nemo eum vidit; ergo eum erravisse 
opinor. Nihilominus,' graviter perrexit, Christophoro 
Robino pollicitus sum me Investigationem Ordina- 
turum esse. Ideo, veni." 

Pu valedixit amanter quattuordecim vasis mellis, 
sperans ea quindecim esse, et cum Lepore in Silvam 
abiit. 

*Agedum,' dixit Lepus, *haec Investigatio est, quam 
ordinavi —' 

*Quidnam de ea fecisti?' dixit Pu. 

*Ordinavi. Quod significat — id quod de Investiga- 

tione facias, cum omnes non in eodem loco quaerant. 
Tute, Pu, volo quaeras primum ad Sex Pinus, Domum 
Bubonis versus progrediens, et me ibi prospicias. 
Nonne comprehendis ?' 

*Minime,' dixit Pu. *Quid —^ 

"Ergo te revidebo apud Bubonem una fere hora. 

*Nonne Porcellus quoque ordiatus est? 

*"Item sumus omnes;,' dixit Lepus abiturus. 


Simul ac Lepus e conspectu fuit, Pu recordatus est 
sibi excidisse ut rogaret quis esset Pauxillus, et utrum 
talis esset amicus-et-cognatus ut alicui in nasum 
insideret, an ut per errorem conculcaretur, et quia 
Iam Sero erat, decrevit venationem incipere Porcello 
quaerendo, quem rogaret quid quaererent priusquam 
id quaereret. 

*Nec quicquam prodest Porcellum ad Sex Pinus 
quaerere,' secum dixit Pu, *quia in loco suo peculiari 
ordiatus est. Itaque Locum Peculiarem primum 
quaerere oportebit. Scire aveo ubi sit.' Et intra caput 
ita inscripsit: 


ORDO RERUM QUAERENDARUM. 


I Locus Peculiaris. (Ut Porcellum inveniam.) 
II Porcellus. (Ut discam quis sit Pauxillus.) 
III Pauxillus. (Ut Pauxillum inveniam.) 
IV Lepus. (Ut ei dicam me Pauxillum invenisse.) 
V Iterum Pauxillum. (Ur ei dicam me Leporem 
invenisse.) 

*Quamobrem dies molestus fore videtur,' cogitavit 
Pu, sedato gressu progrediens. 

Sed dies statim molestissimus factus est, quia adeo 
occupatus erat in via non spectanda ut frusto Silvae 
per errorem omisso institerit, et ei vix tempus erat 
secum dicendi: *Volo. Sicut Bubo, Scire volo quomodo 
desinas —' cum desiit. 


*Tump! 

*Eheu'' fuit stridor. 

*Mirum,' cogitavit Pu. *Eheu! odidi sine stridore.' 

'Succurrite!' dixit vox tenuis et alta. 

*Ecce me iterum, cogitavit Pu. 'Mihi accidit 
Calamitas, quain puteum incidi, et vox mea stridulosa 
facta est, et sonat antequam paratus sum, quia mihi 
introrsum aliquid nocui. Malum 

*Succurrite — succurrite !* 

*Ecce! Verba inconatus dico. Nonne igitur Gravis- 
sima fuit Calamitas?' Et deinde cogitavit se fortasse 
cum verba dicere conaretur, nequiturum esse. Itaque 
comperiendi causa, magna voce dixit: *Gravissima 
Calamitas Puo Urso." 

"Pu! stridit vox. 

"Porcellus est!' exclamavit alacriter Pu. *Ubi es? 

*Infra,' dixit Porcellus inferne. 

"Infra quid? 

"Infra te,' stridit Porcellus. Surge 


*Ah,' dixit Pu, quam celerrime surgens. *Incidine 
tibi, Porcelle?' 

'Mihi incidisti, dixit Porcellus, seipsum ubique 
tangens. 

"Incidere nolui,' dixit Pu maeste. 

"Infra esse nolui,' dixit Porcellus tristis. 'Sed nunc 
bene me habeo, et adeo laetus sum te fuisse." 

*Quid accidit?' dixit Pu. "Ubinam sumus ?' 

*Credo nos esse in fovea quadam. Obambulabam, 
aliquem petens, et repente desii, et cum surrexissem, 
ut specularer ubi essem, aliquid mihi incidit. Quod tu 
fuisti." 

*Vero fui, dixit Pu. 

*Ita;' dixit Porcellus. *Pu,' perrexit pavide, propius 
accedens, *Credisne nos in Insidiis esse?" 

Pu rem omnino non consideraverat, sed capite 
nutavit. Repente enim recordatus est quomodo ipse 
ac Porcellus olim Insidias Puenses Heffalumpis para- 
verant, et quid accidisset intellexit. Ipse ac Porcellus 
in Insidias Heffalumpenses Puis paratas inciderant! 
Haec summa erat. 

"Quid accidet adveniente Heffalumpo?' rogavit 
Porcellus tremulus, cum nuntiata audivisset. 

*Fortasse tete non animadvertet, Porcelle,' dixit Pu 
laete, *quia Minimum es Animal." 

*Sed tete saltem animadvertet, Pu. 

*Memet animadvertet, et eumpse animadvertam,' 
dixit Pu, rem excogitans. *Inter nos diu animadverte- 
mus, et tunc dicet *Heia^" 

Porcellus aliquantulum tremuit, de *Heia/ 
cogitans, et aures vellicare inceperunt. 
*Qu-Quid tutemet dices? rogavit. 
Pu aliquid dicendum excogitare conatus 
est, sed quo plus cogitavit, eo plus credidit 
non esse responsum germanum *Heia/' dicto a Heffa- 
Iumpo voce qua locuturus esset hic Heffalumpus. 

*Nihil dicam,' tandem dixit Pu. *Mecum modo 
susurrabo, ut qui aliquid exspectem.* 

"Tum fortasse '* Heia/" iterabit,' subiecit Porcellus 
sollicitus. 

*Iterabit,' dixit Pu. 

Porcelli aures tam celeriter vellicaverunt ut placandi 
causa contra latus Insidiarum inclinare cogeretur. 

"Iterabit,' dixit Pu, *et susurrare pergam. Quod eum 
perturbabit Subvertet. Quia cum **Heia/" bis dicas, 
quasi delectatus, altero solum susurrante, repente 
invenis, tertium *Heia!? dicturus,— denique, invenis — 

*Quid? 

*Id non esse; dixit Pu. 

*Non esse quid?* 

Pusciebat quid dicere vellet, sed quia Ursus Perpauli 
Cerebri erat, verba excogitare nequivit. 

*Modo non esse; iteravit. 

"Nonne vis dicere non iam heiale esse?' dixit 
Porcellus speranter. 

Pu eum mirans aspexit et dixit hoc esse quod dicere 
vellet — si susurrare semper pergeres, quia *Heia' in 
aeternum iterare impossibile foret. 

'Sed aliud quoddam dicet," dixit Porcellus. 

"Itaveroest. Dicet **Quid rei est?" Et deinde egomet 
dicam —- consilium optimum, Porcelle, quod recentis- 
sime cepi — dicam: *'Sunt insidiae Heffalumpo quas 
paravi, et exspecto dum Heffalumpus incidat." Et 
susurrare pergam. Hoc eum Perturbabit.? 

"Pu? clamavit Porcellus, in vicem admirans. *Nos 
servasti 

*Veron'?' dixit Pu, aliquantulum incertus. 

Sed Porcello admodum persuasum erat, et mente 
fingere perrexit, et vidit Pum et Heffalumpum inter 
se loquentes, et cogitavit subito et tristius amoenius 
fuisse si Porcellus ac Heffalumpus tam magnifice inter 
se loquerentur, potius quam Pu, quamvis Pum valde 
diligeret. Reapse enim se maioris cerebri esse quam 
Pum, et colloquium melius successurum esse si ipse 

potius quam Pu interesset, et postea solacio fore vesperi 
respicere diem cum Heffalumpo tam fortiter respon- 
disset quasi Heffalumpus abfuisset. Nunc tam facile 
videbatur. Sciebat prorsus quid diceret: 

HEFFALUMPUS (se delectans): *Heia!" 

PORCELLUS (regligenter): *Tra-la-la, tra-la-la!* 

HEFFALUMPUS (obstupefactus, et minus confidens): 
*Heia! 

PORCELLUS (etiam negligentius): "Tiddle-um-tum, 
tiddle-um-tum.' 

HEFFALUMPUS (Heia dicere incipiens et in. tussim 
inscite convertens): *H'r'm! Quid rei est? 

PORCELLUS (mirans): "Salve! Hae sunt insidiae 
quas paravi, et exspecto dum  Heffalumpus ibi 
incidat." 

HEFFALUMPUS (deiectissimus): *Ah! (longum post 
silentium): *Tibine persuasum est?' 

PORCELLUS: 'Ita. 

HEFFALUMPUS: 'Ah' (timide); *C-credidi eas 
insidias esse quas egomet ad Porcellos captandos 
paravissem.' 

PORCELLUS (mirans): *Ah, minime! 

HEFFALUMPUS: 'Ah' (se excusans): *F-falli ergo 
videor." 

PORCELLUS: 'Suspicor ita esse.' (urbaniter):; *Me 
miseret.' (Susurrare pergit.) 

HEFFALUMPUS: *Ex-ex-existimo mihi rediendum 
esse." 

PORCELLUS (secure suspiciens); 'Veron'? Esto, si 
Christophorum Robinum alicubi videris, velim ei 
dicas me eum desiderare." 

HEFFALUMPUS (placere adpetens): Certe! Certe! 
(Festinans abit.) 

PU (qui abfuturus erat, sed necessarius inventus est): 
*O, Porcelle, quam es fortis et ingeniosus" 

PORCELLUS (verecunde): *Minime, Pu.' (Et tum, 
cum venerit Christophorus Robinus, Pu omnia ei narrare 
poterit.) 

Dum Porcellus ita feliciter somniabat, et Pu iterum 
Scire avebat utrum quattuordecim essent an quin- 
decim, Pauxilli Investigatio per totam Silvam per- 
gebatur. Pauxillo nomen reapse erat Scarabeo 
Pauxillulo, sed breviter Pauxillus nominabatur, si quis 
cum eo loquebatur, quod rarissime accidere solebat, 
nisi cum aliquis diceret: *Mehercle, Pauxille! Apud 
Christophorum Robinum pauca momenta com- 
moratus erat, et circuitum ulicis ad se exercendum 
inceperat, sed circuitum ut sperabatur non confecerat, 
nec sciebat quisquam ubi esset. 

"Existimo eum modo domum rediisse," Lepori dixit 
Christophorus Robinus. 


"Nonne dixit Vale-et-gratias-pro-tempore- 
amoeno?' dixit Lepus. 

*Recente modo Ut vales? dixerat, dixit Christo- 
phorus Robinus. 

*Ha' dixit Lepus. Paulisper meditatus, perrexit: 
*Nonne per litteras indicavit quantum delectatus sit 
et quantum doluerit quod ei tam subito abeundum 
fuerit? 

Christophorus Robinus eum scripsisse non credidit. 

'Ha!' iteravit Lepus, speciem maximi momenti 
praebens. *Hoc Grave est. Erravit. Nobis Investigatio 
statim incipienda est." 

Christophorus Robinus, de re alia cogitans, dixit 
*Ubi est Pu?' — sed Lepus abierat. Domum igitur 
intravit et tabulam depinxit Pui mane septima fere 
hora longe ambulantis, et deinde ascendit ad apicem 
arboris suae et descendit, et tunc scire volebat quid 
ageret Pu, et Silvam transivit ut specularetur. 

Paulo post ad foveam glareae advenit, et despiciens 
vidit Pum et Porcellum, tergis ad eum versis, feliciter 
somniantes. 

*Heia! dixit Christophorus Robinus magna voce et 
subito. 

Porcellus Admiratione et Sollicitudine per dimi- 
dium pedis subsultavit, sed Pu somniare per- 
gebat. 

"Heffalumpus est! cogitavit Porcellus pavide. 
*Agedum Gutture aliquantulum susurravit, ne verba 
adhaererent. Tum iucundissime et facillime dixit: 
"Tra-la-la, tra-la-la,' velut si id nuperrime excogita- 
verat. Non autem circumspexit, quia si circumspiciens 

vidisti Heffalumpum  Ferocissimum despicientem, 
interdum eius quod dicturus eras oblivisceris. 

*Rum-tum-tum-tiddle-um,' dixit Christophorus 
Robinus voce vocis Pui simili. Quia Pu olim carmen 
composuerat huiusmodi: 


"Tra-la-la, tra-la-la, 
'Tra-la-la, tra-la-la, 
Rum-tum-tum-tiddle-um. 


Itaque quandocumque Christophorus Robinus id 
cantat, voce Pui uti solet, quae aptior videtur. 

*Erravit, cogitavit Porcellus sollicitus. *'Heia/" 
iterandum erat. Fortasse pro eo mihi dicendum est." 
Et, tam ferociter quam potuit, dixit Porcellus * Heia/* 

*Quomodoillice pervenisti, Porcelle?' dixit Christo- 
phorus Robinus voce solita. 

*Hoc Dirum est; cogitavit Porcellus. Primum voce 
Pui loquitur, et tum voce Christophori Robini 

loquitur, quod facit ut me Perturbet,' et nunc omnino 
Perturbatus, dixit celerrime et stridulosissime *Hae 
sunt insidiae Puis paratae, et exspecto dum incidam, 
heia, quid rei est, et tunc Aeia itero." 

*Quid?' dixit Christophorus Robinus. 

'"Insidiae heis paratae, dixit Porcellus rauce. 
"Nuperrime paravi, et exspecto dum heia adve-ve- 
veniat." 

Quousque Porcellus ita perrexisset nescio, sed id 
temporis Pu repente experrectus decrevit ea sedecim 
esse. Surrexit igitur, et caput revertens ut leniret locum 
incommodum in mediotergoubi aliquid eum titillabat, 
vidit Christophorum Robinum. 

"Salve!" clamavit gaudens. 

*Salve, Pu.' 

Porcellus suspexit, et oculos avertit. Se tam Stul- 
tum et Incommodum sensit ut paene constituisset 
ad mare fugere ut Nauta fieret, cum subito aliquid 
vidit. 

"Pu! exclamavit. *Aliquid tergum tuum ascendit. 

"Credidi ita esse," dixit Pu. 

*Pauxillus est!* vagivit Porcellus. 

* Ah, est ille, ain'?' dixit Pu. 


*Christophore Robine, Pauxillum inveni clamavit 
Porcellus. 

*Praeclare egisti, Porcelle, dixit Christophorus 
Robinus. 

Quibus verbis confirmantibus Porcellus se denuo 
felicem sensit, et decrevit tandem nauta non fieri. 
Itaque cum Christophorus Robinus eos e fovea 
glareae excedere adiuvisset, manus tenentes abierunt. 

Biduo post, Lepus in Iorem in Silva forte incidit. 

*Salve, Ior,' dixit. Quid tute petis?' 

*Pauxillum scilicet,' dixit Ior. *Nonne tibi cerebri 
est? 

*Ah, sed nonne tibi dixi?' dixit Lepus. *Pauxillus 
abhinc biduum inventus est." 

Paullulum tacitum est. 

*Ha-ha,' dixit Ior amare. *Pro festivitatem, et cetera. 
Noli te excusare. Ita prorsus eveniendum erat." 


IV 


€| Quo in capite demonstratur Tigrides 
inarbores non ascendere 


IE QUODAM CUM Pu cogitaret, cogitavit ire ad 
I» visendum, quiaex heri eum non vidisset. 
Et dum per ericam ambulat, secum cantans, 
repente recordatus est se nudius tertius Bubonem non 
vidisse. Cogitavit igitur Silvam Centum Jugerum 
Obiter visere, ut specularetur num Bubo domi esset. 
Esto, cantare pergebat, donec pervenit ad partem 
fluminis ubi erant lapides transitorii, et cum in medio 
tertio lapide esset, scire avere incepit num valerent 
Canga et Ru et Tigris, qui in alia Silvae parte co- 
habitabant. Et cogitavit, 'Iamdiu Rum non vidi, et nisi 
eum hodie videro, etiam iamdiutius erit.' Itaque con- 
sedit in medio flumine, in lapide et cantavit alteram 
carminis stropham, dum quid ageret demiratur. Altera 
carminis stropha huiusmodi fuit: 


Mane felix agerem 

in Ruo visendo, 

Mane felix agerem 

Hic in puescendo, 

Nec referre reputatur 
Quid a Puo nunc agatur, 

Dummodo ne pinguescam, 
Et omnino non pinguesco; 
Negat Pu. 


Sol tam iucunde calebat, et lapis, iamdiu apricatus, 
adeo quoque calebat uit Pu paene decrevisset puescere 
pergere in medio flumine usque ad prandium cum 
Leporem recordatus est. 

*Leporem,' dixit Pu secum, iuvat me cum Lepore 
loqui. De rebus sapidis loqui solet. Non utitur verbis 
longis difficilibusque sicut Bubo. Verbis utitur brevi- 
bus facilibusque sicut **Quid de prandio?" et **Divide 
tibi Pu." Existimo, reapse, me Leporem visere debere." 


Quod effecit ut alteram stropham excogitaret: 


O, me iuvat mos loquendi, 
Iuvat me, 

Mos suavissimus loquendi, 
Inter se. 

Cum Lepore, buccella in ore, 

Puo summo est mos lepore; 
Iuvat me. 


Hoc cantato, e lapide surrexit, flumen retrorsum 
transivit, et domum Leporis profectus est. 

Cum longe non progressus esset secum dicebat: 

'Si Lepus autem aberit?" 

"Vel si iterum in ostio antico infixus fiam eveniens, 
sicut olim factus sum cum ostium anticum non satis 
latum esset? 

*Quia mihi persuasum est me non pinguescere, sed 
fieri potest ut ostium anticum extenuetur.' 

*Nonne melius esset si —' 

Et dum italoquitur inscius ad occidentem ambulare 
pergebat, donec subito se ante ostium suum anticum 
invenit. 

Et undecima hora erat. 

Hora buccellae. 

Post semihoram agebat quod semper in animo 
habuerat, domum Porcelli sedato gressu ambulabat. 
Ambulans os tergo ungulae detergebat, et carmen 
lanatius per pellem cantabat. Huiusmodi erat: 


Mane felix agerem 
In Porcello visendo, 

Felix esse nequirem 
In Porcello carendo, 

Nec referre reputatur 

Quis a Puo non visatur, 

Sit Bubo vel Ior (vel ullus ceterorum) 

Nec visam Bubonem nec Iorem (nec ullum ceterorum) 
Nec Christophorum Robinum. 


Ita descriptum, carmen mediocre videtur, sed per 
lanam gilvam auditum semihora fere ante meridiem 
die apricissimo, Puo visum est unum ex carminibus 
optimis quae umquam cantavisset. Itaque cantare 
pergebat. 

Porcellus occupatus erat in fovella 
: M, in terra extra domum fodianda. 
SS 


Q^. *Salve, Porcelle,' dixit Pu. 
* p . "Salve, Pu, dixit Porcellus, admira- 
"S 2 . tione subsultans. *Pro certo habui te 

esse." 

*Ego quoque habui,' dixit Pu, *quid agis?' 

*Glandulam sero, Pu, ut adulta quercus fiat, 
permultis cum glandulis prope ostium anticum, ne 
milia miliaque passuum ambulare oporteat. Nonne 
comprehendis, Pu?* 

*Si aliter eveniet?' dixit Pu. 

*Recte eveniet, quia Christophorus Robinus fore 
dicit, et propterea sero." 

*Esto, dixit Pu, 'si favum extra domum sero, 
adolescet ut alvearium fiat." 

Cuius Porcellus incertior erat. 

*Aut favi frustum," dixit Pu, *'ne nimium perdam. 

Sed ita frustum modo alvearii fortasse adipiscar, et 
frustum malum fortasse esset, apibus susurrantibus 
nec mellificantibus. Malum." 
Porcellus consensit istud molestius fore. 
"Praeterea, Pu, serere difficillimum est nisi facere 
sapis, dixit; et glandem in fovellam quam fecerat 
insertam terra contexit 


et insultavit. gni e 


"Egomet facere sapio,' dixit Pu, quia Christophorus 
Robinus mihi dedit semen trophaeoli, quod serui, et 
trophaeola super totum ostium anticum habebo." 

*Credidi ea tropaeola vocari," dixit Porcellus timide, 
subsultare pergens. 

*Minime haec,' dixit Pu, *haec trophaeola vocantur." 

Cum Porcellus subsultare desiisset, ungulis parte 
priore detersis, dixit, "Nunc quid agamus?' et Pu 
dixit, Eamus ad visendum Cangam Rumque atque 
Tigridem,' et Porcellus dixit, *C-certe, e-eamus' — 
quia iam erat paulo sollicitus de Tigride qui Animal 
Salibundissimum erat, et salutando aures tuas semper 
relinquebat sabulosas, etiam cum Canga dixisset, 
"Placide, Tigris carissime," et te ad resurgendum 
adiuvavisset. Itaque domum Cangae versus profecti 
sunt. 


Accidit vero ut Canga mane se matrem familiae 
esse, sentiret et Rerum Numerandarum Cupidam, 
sicut Rui subcularum, et quot superessent saponis 
frusta, et duorum locorum mundorum in Tigridis 
manteli; eos ergo dimiserat cum fasciculo viaticarum 
nasturtii pro Ruo et fasciculo viaticarum hordei 
excerpti pro Tigride, ut se mane in Silva procul a 
lascivia diutius oblectarent. Itaque abierant. 


Tigris obiter Rum (sciendi cupidum) certiorem 
faciebat rerum quae Tigrides facere possent. 

*Possuntne volare?' rogavit Ru. 

"Possunt, dixit Tigris, (sunt volatores optimi, 
Tigrides. Volatores mirfici.' 

*Eia!' dixit Ru. *Num possunt tam bene quam Bubo 
volare?" 

*Possunt,' dixit Tigris, 'sed nolunt.' 

*Quare nolunt?* 

[60] 


*Esto, nescio quomodo eos non iuvat. 

Hoc Ru comprehendere nequivit, quia credebat 
volare posse amoenum fore, sed Tigris dixit id difficile 
esse explicatu alicui qui Tigris non esset. 

*Dic mihi,' dixit Ru, *possuntne tam longe quam 
Cangae salire? 

*Possunt,' dixit Tigris, cum cupiunt." 

*Me valde iuvat salire,' dixit Ru. 'Speculemur uter 
nostrum longius salire possit." 

*Egomet possum,' dixit Tigris, *sed nunc morari 
non debemus, nam sero erimus." 

*Sero cui rei? 

*Cuicumque in tempore esse desideramus," dixit 
Tigris, porro properans. 

Paulo post ad Sex Pinus pervenerunt. 

*Natare possum,' dixit Ru. 'In flumen incidi, et 
navui. Possuntne Tigrides natare?" 

*Scilicet possunt. Tigrides omnia facere possunt.' 

*"Possuntne in arbores melius quam Pu ascendere? 
rogavit Ru, sub Pinu procerissima iter sistens, et 
suspiciens. 

*In arbores ascendere, hoc optime faciunt, dixit 
Tigris, *valde melius quam Pui.' 

*Num in hanc ascendere possunt?' 

*In tales arbores semper ascendunt,' dixit Tigris. 
*Per totum diem ascendunt et descendunt. 

*Eia Tigris, ain' tu?" 

"Tibi monstrabo,' dixit Tigris fortiter, 'et tu in tergo 
ut spectes sedere potes. Nam ex omnibus quae dixerat 
'igrides facere posse solum cuius se vero certum 
repente sentiebat erat in arbores ascendere. 

*Eia, Tigris — eia, Tigris — eia, Tigris! stridit Ru 
commotus. 

Insedit igitur tergo Tigridis et ascendere coeperunt. 

Per decem primos pedes Tigris secum feliciter dixit, 
*Ascendimus 

Per decem proximos pedes dixit: 

*Semper dixi Tigrides in arbores ascendere 
Scire. 

Et per decem proximos pedes dixit: 

*Intellege, id non facile esse." 

Et per decem proximos pedes dixit: 

*Scilicet, descendendum quoque est. Retrorsum." 

Et tunc dixit: 

*Quod difficile erit .. .' 

*Nisi cecideris ...' 

*Quod esset ...' 

*FACILE.' 

Ad verbum 'facile', ramus cui insidebat subito 
fractus est, et ramum superiorem vix prehendit dum 
se casurum sentit ... et lente mentum supra posuit et 
unam ungulam posteriorem supra posuit ... deinde 
alteram ... donec tandem anhelans insidebat, optans 
se potius natare conatum esse. 

Ru descendit, et iuxta eum consedit. 

*Eia Tigris, dixit commotus, Ánonne ad apicem 
pervenimus ?* 

*Minime,' dixit Tigris. 

*Nonne ad apicem ascendemus?* 

* Minime, dixit Tigris. 

*Ah! dixit Ru tristior. Et speranter perrexit: 
*Amoenum modo fuit, cum nos tump-ad-imum 

casuros esse simulares, sed non cecidimus. Quaeso, 
hocne iterabis ? 

*'NULLO MODO, dixit Tigris. 

Ru paulisper tacuit, et deinde dixit, -Edamusne 
viatica, Tigris?' Et Tigris dixit, *Edamus; ubi sunt? 
Et Ru dixit, 'Ima arbore.' Et Tigris dixit, *Censeo 
nos ea iam non esse debere.' Itaque non ederunt. 


Paulo post subvenerunt Pu et Porcellus. Pu Porcello 
vocecantanti dicebat id referre non reputari dummodo 
ne pinguesceret, et se pinguescere non credere, quid 
a se ageretur; et Porcellus scire avebat quantum 
temporis foret donec adolesceret glandula. 

"Aspice, Pu!' dixit Porcellus subito, 'est aliquid in 
una e Pinis.' 

*Vero est!' dixit Pu, admiratione suspiciens, 'est 
Animal. 

Porcellus bracchium Pui prehendit, ne Pu pave- 
Sceret. 

*Estne unum ex Animalibus Ferocioribus?' dixit, 
oculos avertens. 

Pu capite nutavit. 

*Pandara est,' dixit. 

*Quid agunt Pandarae?' rogavit Porcellus, sperans 
eas id acturas non esse. 

'In arborum ramis se celant, et in subeuntes 
delabuntur,' dixit Pu. *Christophorus Robinus id mihi 
dixit." 

*Fortasse subire non praestat, Pu, ne delapsa sibi 
noceret." 

*Sibi nocere non solent; dixit Pu. *Adeo optimi sunt 
delapsores.' 

Porcellus tamen existimabat Delapsori Optimo 
subire Errori fore, et festinans allaturus erat aliquid 
cuius oblitus esset, cum Pandara eis clamavit. 

*Succurrite! Succürrite!? clamavit. 

*Hoc est quod Pandarae agere solent, dixit Pu, 
valde attentus. 'Succurrite! Succurrite!' clamant, et 
suspicienti inlabuntur. 

*Egomet despicio,' clamavit Porcellus magna voce, 
ne Pandara fortuito erraret. 

Quoddam commotissimum iuxta Pandaram eum 
audivit, et stridit: 

*Pu et Porcelle! Pu et Porcelle!' Subito existimavit 
Porcellus diem valde iucundiorem esse quam 
crediderat. Percalidum et apricum — 

*PuP clamavit. *Credo Tigridem esse atque Rum" 

*Ita vero,' dixit Pu. *Credidi Pandaram esse atque 
alteram Pandaram.' 


'Salve, Ru! clamavit Porcellus. *Quid agis?" 
"Descendere nequimus, descendere nequimus!* 
vagivit Ru. *Nonne ioco est? Pu, nonne ioco est, ego 
et Tigris in arbore habitamus, sicut Bubo, et hic 
in aeternum manebimus. Domum Porcelli videre 
possum. Porcelle, domum tuam hinc videre possum. 
Nonne excelsi sumus? Num domus Bubonis tam 

excelsa est?' 

*Quomodo illic pervenisti, Ru?* rogavit Porcellus. 

"Intergo Tigridis! Et Tigrides descendere nequiunt, 
caudis impedientibus, solum ascendere, cuius Tigris 
incipiens oblitus erat et nunc modo recordatus est. In 
aeternum ergo nobis manendum est, nisi excelsius 
ascenderimus. Quid dixisti, Tigris? Ah, Tigris dixit si 
excelsius ascendamus nos domum Porcelli non tam 
bene visuros esse; hic igitur manendum esse." 

"Porcelle, dixit Pu sollemnis, his auditis, *Quid 
agamus ?' Et viatica Tigridis esse incepit. 

*Suntne captivi?' rogavit Porcellus sollicitus. 

Pu capite nutavit. 

*Nonne ad eos ascendere potes ? 

*Possum, Porcelle, et Rum in tergo deferre possum, 
sed Tigridem deferre nequeo. Ergo aliquid aliud 
excogitare debemus.' Et cogitabundus viatica Rui 
quoque esse incepit. 


Nescionum quid excogitavisset antequam viatica 
peredisset, sed ad penultimum pervenerat cum fuit 
crepitus in pteride, et una spatiantes advenerunt 
Christophorus Robinus et Ior. 

*Haud miror si cras multum grandinabit,' dicebat 
Ior. Cum hieme et hoc genere omni. Hodie serenum 
esse non interest. Caret sig — verbum quid est? 
"Tandem, hoc caret. Est modo particula tempestatis." 

*Ecce Pu!' dixit Christophorus Robinus, cui vix 
referret qualis tempestas cras futura esset, dummodo 
foris esset. Salve, Pu! 

*Est Christophorus Robinus!' dixit Porcellus, *qui 
Sciet quid sit agendum." 

Ad eum properaverunt. 

*Ah, Christophore Robine;,' coepit Pu. 

*Et Ior,' dixit Ior. 

*Tigris et Ru excelsi sunt in Sex Pinis, et descendere 
nequeunt, et — 

*Et dicebam modo,' interposuit Porcellus, *si modo 
Christophorus Robinus —' 

*Et Ior — 

*Si modo adesses, aliquid agendum a nobis 
excogitari posset." 

Christophorus Robinus Tigridem Rumque sus- 
pexit, et aliquid excogitare conatus est. 

"Putabam,' dixit Porcellus impense, 'si Ior ima 
arbore staret, et si Pu in tergum Ioris insisteret, et si 
in humeros Pui insisterem — 

"Et si tergum Ioris subito frangeretur, nos omnes 
ridere posse. Ha ha! Leniter facetum,' dixit Ior, 'sed 
perpaulo auxilio." 

'Sed, dixit Porcells verecundus, egomet 
putabam — 

"Num tibi tergum frangeret, Ior?' rogavit Pu, valde 
miratus. 

*Hoc nos teneret, Pu. Postea modo certiores fieri! 

Pu dixit *Oh!' et omnes denuo cogitare coeperunt. 

'Consilium cepi, clamavit subito Christophorus 
Robinus. 

*Hoc ausculta, Porcelle, dixit Ior, *et intelleges quid 
efficere conemur.* 

"Tunicae meae exutae tenebimus quisque angulum, 
et Ru et Tigris insilire poterunt, et mollis et resiliens 
eis erit, et sibi nihil nocebunt." 

*"Tigridem deferendum, nec ulli nocendum," dixit 
Ior. *Haec duo mente retine, Porcelle, et bene eris." 

Sed Porcellus non auscultabat; adeo commotus 
erat spe revidendi Christophori Robini suspensores 
caeruleos. Semel tantum antea eos viderat, cum multo 
iunior fuisset, et aliquanto commotior, cubitum 
semihora praemature ire debuerat, et scire semper 
avebat num reapse tam caerulei et suspensivi essent 
quam crediderat. Ergo cum Christophorus Robinus 
tunicam exuisset, et ita essent, se iterum satis 
benevolum Iori sensit, et angulum tunicae iuxta eum 
tenuit, etei feliciter subrisit. Qui susurrans respondit: 

*Cave quod non nego Casum iam fore. Singulares 
sunt, Casus. Non accidunt, nisi cum tibi contingunt.' 

Cum Ru quid agendum esset comprehendisset, 
insane commotus est, et exclamavit: 

"Tigris, Tigris, desulturi sumus! Aspice me 
desilientem, Tigris! sicut volare, erit, desilire. Num 
facere possunt  Tigrides?' Et stridit: 'Venio, 
Christophore Robine' et desiluit- prorsus in mediam 
tunicam. Et tam celeriter cadebat ut resiliret, paene 
altitudini unde desiluerat, et resilire *Eia!' dicens, 
diutius pergebat. Tunc tandem desiit, dicens, 'Eia, 
amoenum! Et in terram eum posuerunt. 

*Age, Tigris,' exclamavit. *Facile est." 

Sed Tigris ramum tenebat et secum dicebat: *Bene 
est Animalibus Salientibus sicut Cangis, sed valde 
aliter est Animalibus Natantibus sicut Tigridibus.' Et 
mente finxit seipsum secundo flumine in tergo 
fluitantem sive inter insulas enatantem, et censuit 
Tigridem ita vivere debere. 

*Veni desuper, ' clamavit Christophorus Robinus, 
*tutus eris." 

*Parumper exspecta,' dixit Tigris trepidus. *Corticis 
particula in oculo. Et lente secundum ramum motus 
est? 

*Veni, facile est!' stridit Ru, et subito invenit Tigris 
quam esset facile. 

*Eheu!' clamavit, arbore praetereunte. 

*Cavete!' aliis clamavit Christophorus Robinus. 

Strepitus fuit, cum sono distractionis, et omnes in 
terra cumulo confusi sunt. 

Primum se collegerunt Christophorus Robinus et 

Pu et Porcellus, et deinde Tigridem sustulerunt, et 
subter aliis omnibus erat Ior. 

*O, Ior!' clamavit Christophorus Robinus, (num 
laesus es?' Et satis sollicite eum tetigit, detersit et ad 
surgendum adiuvit. 

Diu tacebat Ior. Deinde dixit: "Tigrisne adest? 

Tigris aderat, se denuo Salibundum sentiens. 

*Ita,' dixit Christophorus Robinus, "Tigris adest.' 

*Bene est; pro me ei gratias age,' dixit Ior. 


V 


€| Quo in capite Lepus diem negotiosum agit, 
et discimus quid Christophorus Robinus 


mane agat 


IEM NEGOTIOSUM LEPORI futurum esse. Iam 
Ds se gravem senserat, velut si omnia 

ipsi in manibus essent. Diem idoneum esse ad 
Aliquid Ordinandum, sive ad Libellum Scribendum 
A Lepore Subscriptum, sive ad speculandum quid 
omnes Ceteri de Illo Sentirent. Mane aptissimum 
esse ad apud Pum properandum, ad dicendum, *Esto, 
Porcellum certiorem faciam,' et tunc ad Porcellum 
eundum, ad dicendum, *Pu cogitat — sed fortasse 
Bubonem primum consulere debemus.' Diem quon- 
dam Principalem esse, cum dicerent omnes, 'Ita, 
Lepus' et 'Minime, Lepus', et exspectarent dum ab eo 
certiores facti essent. 

Domo evenit, et auram calidam matutinam vernam 
odoratus est dum secum meditatur quid ageret. 
Proximam esse domum Cangae, at apud Cangam esse 
Rum, qui 'Ita, Lepus' et *Minime, Lepus' dicere 
soleret paene melius alio quolibet in Silva habitante. 
Sed ibi nunc esse aliud animal, inusitatum et 
Salibundum Tigridem; et talem Tigridem esse qui 
quoquam ductus semper progrediretur, et e conspectu 

esse soleret cum tandem perveniens diceres 'Hic 
sumus 

*Minime, non apud Cangam,' secum dixit Lepus 
meditabundus, barbam in sole crispans, et, curans ne 
€o iret, ad sinistram conversus est, alteroque cursu 
tolutim abiit, Christophori Robini domum versus. 


"Tandem, dixit Lepus secum, 'Christophorus 
Robinus in Me nititur. Pum amat, et Porcellum et 
Iorem, et ego quoque, sed eis non est Cerebrum. 
Saltem conspicuum. Et Bubonem magni aestimat, 
quia magni aestimandus est qui Martis diem scribere 
sciat, etiamsi non recte ; orthographia autem tanti non 
est. Diebus nonnullis diem Martis scribere omnino 
non refert. Et Canga nimis occupata est in Ruo 
tuendo, et Ru junior est et Tigris salibundior est quam 
ut auxilio sint; nemo igitur vero est nisi Ego, si recte 

contemplaris. Ibo speculatum num quid me facere 
velit. Dies idoneus est ad res agendas." 

Feliciter tolutim progressus est, et paulo post 
flumen transivit et pervenit ad locum ubi habitabant 
amici-et-cognati. Hodie etiam plures solito visi sunt, 
et cum capite adnuisset ericiis nonnullis quibus 
occupatior erat quam ut dextram daret, et cum 'salve, 
salve' aliquibus ex aliis graviter dixisset, et *Ah, ecce 
VOS;' benigne minoribus dixisset, ungulam eos versus 
trans humerum agitavit, et abiit. Talis fuit post eum 
commotio et nescio-quid ut multi e familia Scarabea, 
inter quos Henricus Carex, statim ad Silvam Centum 
Jugerum discederent et in arbores ascendere in- 
Ciperent, sperantes se ad apicem perventuros esse 
antequam accideret quodcumque, ut bene viderent. 

Lepus festinare perrexit prope ad marginem Silvae 
Centum Jugerum, se minutatim graviorem sentiens, 
et mox pervenit ad arborem ubi habitabat 
Christophorus Robinus. Ostium pulsavit, et semel et 
iterum exclamavit; deinde paulum regressus, ungula 
ut solem obumbraret levata, apici arboris acclamavit, 
et se revertens 'Salve!' clamavit et *Heus!' "Lepus 
loquitur!' —sed accidit nihil. Tum auscultans stetit, et 
omnia quoque auscultantia steterunt, et Silva soli- 
tarissima et quietissima in sole erat, donec, centum 
millia insuper, alauda cantare incepit. 

*Malum!' dixit Lepus, *Abest." 

Ad ostium anticum viride rediit, ut modo certior 
fieret, et se aversurus erat, sentiens mane plane 
corruptum esse, cum chartulam in terra vidit. Ibi erat 
acus, tamquam si de ostio deciderat. 

*Ha dixit Lepus, nunc se denuo feliciorem sen- 
tiens. 'Libellus alter!" 
Hic dixit: 


APSENS 
REVENTURUS 
OCCIPATUS 
REVENTURUS 
C.R. 


*Ha! iteravit Lepus, 'ceteros certiores facere 
oportet.' Et graviter properans abiit. 

Domus proxima erat Bubonis, et domum Bubonis 
in Silva Centum Jugerum sitam iter intendit. Ad 
ostium Bubonis pervenit, et pulsavit et traxit, et traxit 

et pulsavit, et tandem evenit caput Bubonis, quod 
dixit *Abi, meditabar — ah, tune es? ita enim incipere 
solebat. 

"Bubo, dixit Lepus abrupte, 'mihi et tibi est 
cerebrum. Ceteris lana est. Si hac in Silva quemvis 
meditari oportet, et serio meditari dico - me atque te 
facere oportet. 

"Ita," dixit Bubo, meditatus sum." 

*Hoc lege. 

Bubo libellum Christophori Robini a Lepore 
captum timide aspexit. Nomen suum BBO scribere 
Sciebat, et diem Martis ita scribere sciebat ut a die 
Mercurii satis discerneretur, et satis commode legere 
sciebat dummodo in humero ne innitereris, semper 
"Quid?' dicens, et sciebat — 

*Quid?' dixit Lepus. 

*Ita vero,' dixit Bubo, speciem Sapientem Medita- 
bundamque praebens. 'Intellego quid dicere vis. Sine 
dubio." 

*Quid?* 


"Profecto,' dixit Bubo. *Certe.' Et paulo meditatus 
subiunxit, 'Si tu ad me non venisses, ego ad te 
venissem." 

*Cur?' rogavit Lepus. 

"Idcirco, dixit Bubo, sperans aliquid utile mox 
eventurum esse. 

*Heri mane, dixit Lepus sollemnis, 'ivi ad 
Christophorum Robinum visendum. Aberat.' 

*Ostio acu adfixus erat libellus ^ 

*'Idem?' 

*Alius. Sed significatio eadem erat. Mirabile est." 

*Mirum,' dixit Bubo, libellum iterum aspiciens, et 
paulisper paene credens ventri Christophori Robini 
aliquid nocuisse. *Quid egisti?" 

*Nihil.* 

*Consilium optimum, dixit Bubo sapienter. 

*Quid?' iteravit Lepus, sicut Bubo praestolabatur. 

*Profecto,' dixit Bubo. 

Paulisper nihil pluris excogitabat, deinde aliquid ei 
subito in mentem venit. 

"Dic mihi, Lepus, verba ipsissima libelli prioris. 
Maximi hoc refert. Omnia ex hoc pendent. Verba 
ipsissima libelli prioris." 

*Reapse idem erat ac ille." 

Bubo eum aspexit, et deliberavit 
num eum de arbore depelleret ; sed, 
censens se id postea saltem facere 
posse, iterum conatus est ivenire 
de quo loquerentur. 

"Verba ipsissima, quaeso," dixit, 
velut si Lepus nihil dixisset. 

"Dixit modo, *Apsens Reventurus." Idem ac hic 
sed hic dicit quoque **Occipatus Reventurus".? 

Bubo sublevatus alte suspiravit. 

*Ah? dixit Bubo. *Nunc scimus ubinam simus." 

'Ita, sed ubi est Christophorus Robinus?' dixit 
Lepus. *Haec res est. 

Bubo libellum iterum aspexit. Ei adeo docto facile 
erat lectu. 'Apsens, Reventurus. Occipatus, Reven- 
turus' — verba vero a libello speranda. 

"Patet quid acciderit, Lepus mi,' dixit. *Christo- 
phorus Robinus aliquo abiit cum Reventuro. Ipse ac 
Reventurus coniunctim Occupati sunt. Vidistine 
Reventurum ullum recente ubicunque in Silva?* 

*Nescio,' dixit Lepus. *Hoc rogatum veni. Qualem 
praebent speciem ?* 

'Agedum,' dixit Bubo, *Reventurus Maculosus sive 
Herbescens est simpliciter — 

"Saltem, dixit, *magis similis est — 

'Scilicet,' dixit, *pendet ex — 

*Agedum,' dixit Bubo, *haec res est; dixit, 'nescio 
qualem praebeant speciem,' dixit Bubo candide. 

*Gratias tibi ago,' dixit Lepus. Et properans abiit ad 
Pum visendum. 

Antequam procul ivit, sonitum audivit. Stetit igitur 
ut auscultaret. Talis erat sonitus: 


SONITUS, A PUO COMPOSITUS 
Volitant papiliones, 
Exacti sunt hiemis dies, 
Enituntur primulae. 
[77] 


TTurtures queruntur, gemunt, 
Et arborum rami fremunt, 
Livent in herba violae. 


Ab apibus adfixis alis 
Canuntur soles temporalis, 
Aestasque gaudio futura. 
Gemunt vaccae propemodum, 
Turturesque mugiunt, 
Apricatus pipat Pu. 


Nam vernum tempus vero vernat, 
Alaudam cantantem cernat, 
Tintinnum campanularum 
Auribus imbibitur. 

Et cuculus non cuculat, 

"Tamen cucat et ululat, 

Et similiter ac avis 

Pipat Pu. 


*Salve, Pu,' dixit Lepus. 

'Salve, Lepus,' dixit Pu somniculosus. 

*Num carmen istud composuisti ? 

*Quodammodo composui,' dixit Pu. *Haud Cere- 
bro,' subiunxit humiliter; "Tu enim Causam Scis, 
Lepus; sed mihi aliquando in mentem venit." 

'Ah! dixit Lepus, qui res in mentem admittere 
numquam solebat, sed semper afferebat. *Haec res est: 

vidistine ullo modo in Silva Reventurum Maculatum 
sive Herbescentem?* 

*Minime,' dixit Pu. *Non vidi — minime,' dixit Pu. 
"Tigridem modo vidi. 

*Hoc nihil prodest." 

"Ita,' dixit Pu. *Censebam non prodesse. 

*Vidistine Porcellum?' 

"Vidi, dixitPu. *Num prodest? rogavit verecundus. 

*"Prodesset si quid vidit. 

*Me vidit,' dixit Pu. 


Lepus in terra iuxta Pum consedit, et quia se ita 
valde minus gravem sentiebat, resurrexit. 

*Haecsumma est, dixit. *Quid nunc mane agit Chris- 
tophorus Robinus?? 

*Quonam modo?* 

*Age, potesne mihi dicere aliquid quod eum mane 
agere vidisti? His proximis diebus." 

"Possum, dixit Pu. *Heri una ientavimus. Prope ad 
Pinus. Canistrum confeceram, 

canistrum parvum, 


canistrum modo usitatum, 


satis magnum, plenum — 


*Ita profecto,' dixit Lepus, 'sed serius dicere volo. 
Vidistine eum inter undecimam horam et meridiem?" 

*Undecima hora,' dixit Pu, 'undecima hora — tum 
demum domum revenire soleo, quia Res Una vel 
Altera mihi Agenda est." 

*Vel undecima hora et quindecim?' 

*At — dixit Pu. 

*Undecima hora et triginta? 

*Profecto,' dixit Pu. "Tunc, sive paulo post — fieri 
potest ut eum videam." 

Etre nunc considerata, recordari incepit se Christo- 
phorum Robinum recente saepe non vidisse. Non 
mane. Post prandium, certe; vesperi, certe; ante 
ientaculum, certe; paulo post ientaculum, certe; tunc 
fortasse, "Te revidebo, Pu,' et abire solebat. 

*Hoc scire aveo, dixit Lepus. *Quo? 

"Fortasse aliquid petit." 

"Quid?" rogavit Lepus. 

*Hoc dicturus eram, dixit Pu. Et deinde subiunxit, 
*Fortasse petit — petit — 


*Reventurum Maculatum sive Herbescentem?* 

*Ita,' dixit Pu, *unum ex illis. Ne non sit. 

Lepus eum severe adspexit. 

*Censeo te non adiuvare,' dixit. 

"Immo, dixit Pu. *Conor,' humile subiunxit. 

Lepus ei gratias egit quia conatus esset, et dixit se 
iam ad lorem visendum abiturum esse, et Pum, si 
vellet, comitari posse. Pu autem, sentiens subvenire 
alteram carminis stropham, dixit se Porcellum 
exspectaturumesse, valeret Lepus ; itaque abiit Lepus. 

Accidit autem ut Lepus Porcellum primum videret. 
Porcellus mane mature surrexerat, ut sibi legeret 

fasciculum violarum; et cum eas lectas in vase in 
media domo posuisset, ei repente subiit neminem 
fasciculum violarum Iori umquam legisse, et quo plus 
hoc consideravit, eo plus miserum censuit esse Animal 
cui fasciculus violarum numquam lectus esset. Denuo 
igitur properans exiit, Secum dicens, *Iori, Violas' et 
tunc 'Violas, Iori,' ne oblivisceretur, quia talis dies 
erat, et fasciculum magnum lectum tolutim progressus 
est odorans, et se felicissimum sentiens, donec ad 
locum pervenit ubi erat Ior. 


*Ior, incepit Porcellus satis timide, quia Ior 
occupatus erat. 

Ior ungulam extensam agitavit ut eum dimitteret. 

*Cras,' dixit Ior, 'sive perendie.' 

Porcellus propius accessit, ut specularetur quid 
esset. Ior in terra tres baculos habebat, quos aspicie- 
bat. Duo baculi inter se contingebant extremitate una, 
sed non altera, et tertius in eos traiectus est. 
Porcellus putavit eos fortasse quasi Insidias esse. 

*O Ior,' denuo incepit, *'Scire — 

*Esne Porcellulus?' dixit Ior, baculos iam sedulo 
aspiciens. 

*Sum, Ior, atque — 

*Scisne quid sit hoc? 

"Nescio," dixit Porcellus. 

*Littera A est." 

*Oh,' dixit Porcellus. 

*Haud O - A,' dixit Ior severe. *Nonne audis? Num 
censes te eruditiorem esse Christophoro Robino? 

*Certe,' dixit Porcellus. *Minime;' dixit celerrime. 
Et iam propius accessit. 

"Christophorus Robinus dixit id A esse, et A est — 
donec aliquis ingressus erit,' subiunxit Ior severe. 

Porcellus subito retro saluit, et violas odoratus est. 

'Scisne quid significet A, Porcellule?' 

*Minime, Ior, nescio.' 

"Eruditionem significat, Educationem significat, 
omnia significat quae tibi Puoque desunt. Hoc 
significat A.' 

'Oh, iteravit Porcellus. *Ain' tu?' explicavit 
celeriter. 

"Tibi dico. Hanc in Silvam ventitant plerique, qui 
dicunt, '*Ior modo est, nihili ergo est." Ultro citroque 
ambulant, dicentes Ha! ha!" Num autem de A 
ecquid sciunt? Nesciunt. Eis nihil est praeter tres 
baculos. Doctis autem — hoc nota, Porcellule — Doctis, 
inter quos Pui et Porcelli non sunt, magnifica A et 
egregia est. Haud,' subiunxit, "haud cuivis afflanda.' 

Porcellus timide se recepit, et auxilium circum- 
spectavit. 

"Ecce Lepus,' dixit laetus. *Salve, Lepus.' 

Lepus graviter accessit, et Porcello capite adnutavit, 
et dixit, *'Ah, Ior, ut qui duo post momenta 
valedicturus esset. 

*Hoc volo te rogare, Ior. Quid nunc mane Christo- 
phoro Robino accidit? 

*Quid est quod aspicio?' dixit Ior, id iam aspiciens. 

"Tres baculos,' dixit Lepus cito. 

*Nonne vides?' Porcello dixit Ior. Ad Leporem se 
revertit. *Quaerenti nunc respondebo,' dixit sol- 
lemnis. 

*Gratias tibi ago,' dixit Lepus. 

*Quid mane agit Christophorus Robinus? Discit. 
Eruditus fit. Ei scientia instillatur - hoc verbum esse 
credo, sed fortasse aliter significat — ei scientia instil- 
latur. Ego quoque modulo meo, si verbo recte utor — 
idem ac ille ago. Istud exempli gratia, est — 

*A,' dixit Lepus, 'sed non bona. Mihi redeundum 
est ut ceteris dicam." 

Ior baculos, deinde Porcellum, aspexit. 

*Quid dixit Lepus hoc esse?' rogavit. 

*A,' dixit Porcellus. 

*Nonne ei dixisti? 

*Minime, Ior, non dixi. Existimo eum ipsum 
Scivisse.' 

*Eum ipsum scivisse? Vis dicere hanc A esse Lepori 
notam?' 

"Ita, Ior. Ingeniosus est, Lepus. 

"Ingeniosus !' dixit Ior contemptim, ungulam tribus 
baculis graviter imponens. 

"Eruditionem!' dixit Ior amare, sex insultans 
baculis. *Quidnamest Scientia?" rogavit Ior, duodecim 
bacillos in auram calcitrans. *Res Lepori nota! Ha! 

*Censeo —' incepit Porcellus timide. 

*Noli,' dixit Ior. 

*Censeo violas amoeniores esse," dixit Porcellus. Et 
fasciculo ante Iorem posito currens abiit. 


Postridie mane hic erat libellus ostio Christophori 
Robini adfixus: 


ABSENS 
MOX REVENTURUS 
C.R. 


Qua de causa omnia animalia in Silva habitantia — 
Scilicet, praeter Reventurum Maculosum atque 
Herbescentem — iam sciunt quid Christophorus 
Robinus mane agat. 


VI 


€| Quo in capite Pu ludum novum 
excogitat Iore participe 


UM AD MARGINEM Silvae pervenisset, flumen 

adultum erat, adeo ut paene amnis esset, et 

quia adultum erat, non currebat, saliens et 
Scintillans ut iunius solitum erat, sed lentius pro- 
grediebatur. Nunc enim sciebat quo vaderet, et secum 
dicebat, *Properandum non est. Aliquando pervenie- 
mus.' Sed omnes rivuli excelsiores in Silva hic et illic 
fluebant, celeriter, acriter, ut tot res specularentur 
antequam sero esset. 

Semita lata erat, paene tam lata quam via, quae de 
Terra Peregrina ad Silvam ducebat, sed antequam ad 
Silvam pervenire poterat, hunc amnem transire 
necesse erat. Itaque, ubi transiebat, erat pons 
materiarius, paene tam latus quam via, materia utrim- 
que saeptus. Christophorus Robinus mentum super 
longurium summum vix ponere poterat, si volebat, 
sed iucundius erat longurio imo insistere, ut longius 
se inclinaret, ut amnem infra lente praeterlabentem 
spectaret. Pu mentum super longurium imum ponere 
poterat si volebat, sed iucundius erat procumbere 
capite sub longurio, ut amnem infra lente praeterla- 
bentem spectaret. Ita solum Porcellus Ruque amnem 

Spectare poterant, quia minores erant quam ut 
longurium imum tangerent. Procumbere igitur sole- 
bant spectantes ... et lentissime praeterlabebatur, 
pervenire non properans. 

Die quodam, cum Pu hunc ad pontem ambulare, 
poema componere conabatur de conis, quia, ecce, 
undique iacebant, et se cantabundum sentiebat. 
Conum ergo collegit, quem aspexit, secum dicens, 
'conus optimus hic est, quocum aliquid consonare 
debet". Sed nihil excogitare poterat, et hoc repente in 
caput venit: 


De abiete 

Canto quiete 

Arbor est latebrae magnae 

Utrum Bubonis domus an Cangae. 


*Cui ratio non est,' dixit Pu, *quia Canga in arbore 
non habitat." 

Ad pontem modo pervenerat, et non spectans quo 
iret, aliquid pede offendit, et conus ex ungula in 
amnem saluit. 

*Malum,' dixit Pu, dum lente sub pontem fluitabat, 
et rediit ut alterum conum consonabilem colligeret. 

'Tum tamen decrevit amnem potius spectare, quia dies 
tranquillus esset; procubuit igitur, et infra lente 
praeterlabebatur ... et subito, ecce conus quoque 
praeterlabens. 

*Singulare est,' dixit Pu. 'Eum ultro demisi, et citro 
evenit! Scire aveo num iteraret?' Et rediit, plures 
conos adportatum. 

Iteravit. Factitavit. Tunc duos simul demisit, et 
procubuit, ut specularetur uter primus eveniret; e 
quibus unus prior evenit; sed quia ambo eiusdem 
erant magnitudinis, nescivit utrum is esset quem 
vincere vellet, an alter. Deinde igitur demisit unum 
magnum et unum parvum, et magnus prior evenit, ut 
praedicaverat, et parvus ultimus, ut praedicaverat ; bis 
igitur vicerat ... et cum domum rediit ut cenaret, 
sexiens et triciens vicerat, octiens et viciens victus erat, 
ut esset — ut fuisset — sed, si octo et viginta de sex et 
triginta deducis, hoc est quod esset. Potius quam vice 
versa. 

Itaexcogitatus est ludus qui Baculi Puenses vocatur, 
quem excogitavit Pu, et quo ipse ac amici in margine 
Silvae ludebant. Baculis autem potius quam conis 
ludebant, quia facilius designabantur. 

Die quodam Pu Porcellusque Lepusque Ruque 
omnes una Baculis Puensibus ludebant. Baculos 
demiserant Lepore 'Agite!' dicente, et properantes 
pontem transiverant, et ultra marginem procumbe- 
bant, ut specularentur cuius baculus primus eveniret. 
Sed diu non evenit, quia amnis die illo ignavissimus 
erat, et flocci facere videbatur num perventurus 
umquam esset. 

*Meum video! vagivit Ru. 'Immo, non video, sed 
aliam rem. Tuumne vides, Porcelle? Credidi me meum 
vidisse, sed non vidi. Hic est! Immo, non est. Tuumne 
vides, Pu?' 

*Non video, dixit Pu. 

*Calamum meum Calamitatem cepisse existimo; 
dixit Ru. *Lepus, Calamus meus calamitatem cepit. 
Nonne tuus cepit, Porcelle?' 

*Diutiniores esse solent quam credis," dixit Lepus. 

*Quam diutinos eos futuros credis? rogavit Ru. 

"Tuum video, Porcelle,' dixit Pu subito. 

"Meus quasi glaucus est,' dixit Porcellus, longius 
procumbere non audens, ne in amnem incideret. 

*Ita, eum video. Ad me accedit. 


Lepus iam longius se inclinavit, suum exspectans, 
et Ru se torquens subsultavit, exclamans, 'Veni, 
bacule! bacule, bacule, bacule!' et Porcellus commo- 
tissimus est quia suus solus visus erat, quod eum 
vincere dixit. 

*Venit! dixit Pu. ' 

"Tibine persuasum est meum esse?' stridit Porcellus 
commotus. 

*Ita, quia glaucus est. Magnus glaucus. Hic venit! 
Permagnus — glaucus — Immo, non est, est Ior.' 

Et fluitans evenit Ior. 


*Jor!' clamaverunt omnes. 

Speciem placidissimam et augustissimam praebens, 
evenit Ior ex infra ponte. 

*Ior est!" vagivit Ru, valde commotus. 

*Ain' tu?' dixit Ior, verticulo captus, ter lente 
volutus. *'Scire avebam.* 

*Non sciebam te ludere,' dixit Ru. 

*Non ludo; dixit Ior. 

*"Ior, quidnam ibi agis?" dixit Lepus 

"Ter divina, Lepus. Utrum foveas in terra fodio? 
Minime. An inter querculi ramos salio? Minime. An 
exspecto dum aliquis me ex amne emergere adiuvet? 
Ita vero. Satis post temporis, Lepus quod respondeat 
inveniet.' 

'Sed Ior,' dixit Pu afflictus, *quid possumus — dicere 
volo, quomodo - credisne nos, si — 

'"Certe,' dixit Ior. "Unum e consiliis illis prorsus 
idoneum est. Gratias tibi ago, Pu. 

*Volvitur iterum iterumque," dixit Ru permotus. 

*Et quidni?' dixit Ior frigide. 

*Ego quoque natare scio,' dixit Ru superbe. 

*Haud circuitu, dixit Ior. *Multo difficilius est. 
Hodie natare nolebam,' perrexit, lente volutus. *Sed si 
demersus decerno circuitum levem meditari de dextra 
ad laevam — vel fortasse dicam,' subiunxit, iterum 
vertice captus, de laeva ad dextram, sicut mihi in 
mentem forte venit, nullius interest sed mea." 

Paulisper omnes cogitantes tacuerunt. 

*Consilium quoddam cepi," dixit Pu tandem, 'sed 
haud bonum existimo.* 

*Ego quoque, dixit Ior. 

*Age dic, Pu,' dixit Lepus. *Fac nos eius certiores." 

*Auscultate, si lapides et cetera in amnem cis Iorem 
omnes dimiserimus, undas faciant, quae eum ad ripam 
portent." 

*Consilium optimum est,' dixit Lepus, et Pu denuo 
felix visus est. 

*Optimum,' dixit Ior. :'Cum me lavari desiderabo, 
Pu, te certiorem faciam." 

*Quod si eum errore feriamus?' dixit Porcellus 
sollicitus. 

*Vel si eo errore aberretis,' dixit Ior. *Considera 
omnia quae accidere possunt, Porcelle, antequam ad 
delectationem subsidatis." 


Pu autem adportaverat lapidem maximum quem 
portare posset, et e ponte se inclinabat, inter ungulas 
tenens. 

*Eum haud deicio, sed sino cadere, Ior,' explicavit. 
*Et te aberrare —- dicere volo, ferire - nequeo. Quaeso 
desine paulisper volvi, quia me satis confundit?" 

*Nullo modo, dixit Ior.*Me zuvar volvi." 

Lepus sentire incepit se praeesse debere. 

*Agedum, Pu,' dixit, cum Agite!" dicam, eum 
demittas. Ior, cum "Agite!" dicam, Pu lapidem 
demittet." 

"Gratias tibi ago, Lepus, sed haud dubito quin 
animadvertam.' 

"Esne paratus, Pu? Porcelle, da Puo paulo plus 
spatii. Ru, te paulum recipe. Estisne parati?" 

*Minime;' dixit Ior. 

*Agite!" dixit Lepus. 

Pu lapidem demisit. Magnus fuit sonitus aspersi- 
onis, et Ior evanuit ... 


Momentum fuitsollicitudinis spectantibus in ponte. 
Sedulo prospectaverunt ... sed etiam videre baculum 
Porcelli pauloante Leporis evenientem non eos tantum 
exhilaravit quantum credideris. Et tunc, cum Pu 
censere inciperetse lapidem malum elegisse vel amnem 
malum vel diem Consilio malum, aliquid glauci prope 
ad ripam breviter conspectum est, et lente magis 
magisque amplificabatur ... et tandem Ior fuit qui 
emersit. 

Exclamantes e ponte festinaverunt, et eum im- 
pulerunt et traxerunt; et paulo post inter eos in terra 
sicca denuo stabat. 

*O Ior, quam madidus es!' dixit Porcellus, eum 
tangens. 

Ior se quassavit, et rogavit aliquem ut Porcello 
explicaret quid accideret cum diutius intra amnem 
mansisses. 

*Bene egisti, Pu,' dixit Lepus benigne. *Consilium 
istud nostrum bonum erat.* 

*Quid erat? rogavit Ior. 

*Te ita ad ripam adluisse." 

*Adluisse?' dixit Ior admiratus. *Memet adluisse? 
Num credidisti me adlutum esse? Me demersi. Pu 
lapidem magnum mihi demisit, et ne graviter in 
pectore ferirer, me demersi et ad ripam navi." 

*Reapse non fecisti, Puo susurravit Porcellus, ut 
eum consolaretur. 

*Haud credidi me fecisse, dixit Pu sollicitus. 

*Hoc Ioris modo est,' dixit Porcellus. 'Egomet con- 
silium tuum optimum censui." 

Pusecommodiorem sentire incepit, quia cum Ursus 
es Perpauli Cerebri, qui Res Excogitas, invenis inter- 
dum Rem quae intra caput Realissima visa erit, valde 
aliam esse cum sub divo emergat, ceterorum sub 
oculis. Praeterea tamen, Iorem in amne fuisse, et nunc 
ibi non esse; se nulli ergo nocuisse. 

"Quomodo incidisti, Ior?' rogavit Lepus, dum eum 
Porcelli sudario abstergit. 

"Non incidi, dixit Ior. 

*Sed quomodo — 

'SALTUS sum, dixit Ior. 

'Eia, dixit Ru commotus. *Nonne aliquis te 
impulit?" 

Aliquis me SALUIT. Iuxta amnem meditabar — 
meditabar, si quis vestrum verbum comprehendit, 
cum SALTUM TUMULTUOSUM accepi.' 

*O, Ior!' dixerunt omnes. 

"Tibine persuasum est te non illapsum esse?" rogavit 
Lepus sapienter. 

"Illapsus scilicet sum. Si in ripa lubrica amnis 
insistis, et aliquis te a tergo tumultuose SALUERIT, 
illaberis. Quid me fecisse credidisti? 

*Sed quis fecit?" rogavit Ru. 

Ior non respondit. 

"Tigridem fuisse existimo, dixit Porcellus timidus. 

'Sed Ior,' dixit Pu. *Utrum Iocus fuit, an Casus? 
Volo dicere — 

*Haud moratus sum ut rogarem, Pu. Etiam in imo 
amne non moratus sum ut mecum dicerem, "Utrum 
hic Iocus Vehemens est, an Casus Simplicissimus ?" 
Ad superficiem modo fluitavi, et mecum dixi, 
*Madidum est." Si comprehendis.' 

*Et ubi erat Tigris?' rogavit Lepus. 

Antequam lor respondit, magnus fuit post eos 
sonitus, et per saepem venit ipse Tigris. 

*Salvete, omnes,' dixit Tigris hilaris. 

*Salve, Tigris,' dixit Ru. 

Lepus repente gravissimus factus est. 

"Tigris, dixit sollemnis. Quid modo accidit?" 

*Quando modo?' dixit Tigris incommodior. 

*Cum Iorem in amnem saluisti.* 

*Minime eum salui.' 

*Me saluisti,' dixit Ior aspere. 

*Non re vera. Tussivi, et forte post Iorem stabam, 
et dixi *Grrrr-oppp-ptschschschz."' 

*Cur?' dixit Lepus, Porcellum ad surgendum 
adiuvans et detergens. *Bene habet, Porcelle.* 

*Necopinanti mihi supervenit, dixit Porcellus 
timidus. 

*Hoc salire voco, dixit Ior. *Alicui necopinanti 
supervenire. Morem molestissimum. Tigridem in 
Silva esse nihil moror, subiunxit, quia magna est 
Silva, et satis est spatii ad saliendum. Non autem 
video cur in angulum meum saltum veniat; angulo 
meo nihil miri est. Alicui scilicet quem iuvent partes 
frigidae, madidae, foedae, tamquam singularior est, 
sed praeterea modo angulus est, et si quis se salibun- 
dum sentiat — 

*Haud salui, tussivi,' dixit Tigris acerbe. 

*Salibundum tussibundumve, imo in amne idem 
est. 

*"Esto,' dixit Lepus, 'nihil dicere possum nisi — esto, 
ecce Christophorus Robinus, qui id dicere poterit. 

Christophorus Robinus de Silva ad pontem devenit, 
se apricum et securum sentiens, tamquam si bis un- 
deviginti nihil referret, quod post meridiem die tam 
felici verum erat, et cogitavit, si longurio imo pontis 
insistens se proclinaret, et amnem infra lente praeter- 
labentem spectaret, se subito omnia scienda sciturum 
esse, quae Puo dicere posset, qui de rebus quibusdam 
*1X certus esset. Sed cum ad pontem pervenisset et 
omnia animalia ibi vidisset, scivit tale tempus non esse, 
sed alterius generis, quo aliquid agere velis. 

*Res ita est, Christophore Robine;' incepit Lepus. 
"Tigris — 

*Minime, non feci,' dixit Tigris. 

"Esto, ibi eram, dixit Ior. 

*Credo eum non consulto fecisse," dixit Pu. 

*Modo salibundus est, dixit Porcellus, *et aliter 
agere non potest." 

*Memet salire conare, Tigris, dixit Ru acer. 

'Ior, Tigris mecum conabitur. Porcelle, nonne 
credis — 

'Ita, ita,' dixit Lepus. *Non est omnibus simul 
loquendum. Res in id discrimen adducta est: quid de 
eo omni sentiat Christophorus Robinus ?* 

*Nihil feci praeter tussivi,' dixit Tigris. 

*Saluit,' dixit Ior. 

*Esto, tamquam tussalui,' dixit Tigris. 

*Tacete ^ dixit Lepus, ungulam sustinens. *Quid de 
eo omni sentit Christophorus Robinus? Haec res est." 

*Agedum,' dixit Christophorus Robinus, non 
omnino certus qua de re ageretur, *'Existimo — 

*Quid?' dixerunt omnes. 

*Existimo nobis omnibus Baculis Puensibus luden- 
dum esse." 

Ita ergo fecerunt, et lor, qui numquam antea 
luserat, saepius quolibet alio vicit; et Ru bis incidit, 
primum casu, deinde consulto, quia repente viderat 
Cangam de Silva evenientem, et scivit sibi tamen 
cubitum ire necesse esse. Tunc Lepus dixit se eos 

comitaturum esse; et Tigris et Ior coniunctim 
abierunt, quia Ior volebat Tigridi dicere quomodo 
Baculis Puensibus vinceres, baculo quasi vellicanter 
demittendo, si comprehendis, Tigris; et Christo- 
phorus Robinus et Pu et Porcellus soli in ponte relicti 
sunt. 

Diu amnem infra tacentes spectaverunt, et amnis 
quoque tacuit, quia se tacitum et tranquillissimum 
sentiebat hodie post meridiem tempestate aestiva. 


"Tigris reapse bonus est,' dixit Porcellus ignavus. 

*Est scilicet,' dixit Christophorus Robinus. 

*Omnes reapse boni sunt,' dixit Pu. *Hoc est quod 
egomet credo, dixit Pu. 'Sed dubito num recte 
credam, dixit. 

*Recte scilicet,' dixit Christophorus Robinus. 


VII 


€| Quo in capite Tigris exsilitur 


IE QUODAM LEPUS et Porcellus extra ostium 

anticum Pui sedebant, Leporem auscultantes, 

et Pu cum eis sedebat. Post meridiem erat die 
aestivo somniculoso, et Silva plena erat sonitis molli- 
bus, qui omnes Puo dicere videbantur, 'Leporem noli 
auscultare, sed me.' Itaque se commodiorem fecit, 
quominus Leporem auscultaret, et interdum oculos 
aperiebat ut diceret *'Ah!' et denuo claudebat ut 
diceret "Verum est,' et interdum Lepus serio dice- 
bat, *'Vides quid dicere velim, Porcelle,' et Porcellus 
capite acriter nutavit, ut se videre monstraret. 

*Re vera, dixit Lepus, finem tandem facturus, 
"Tigris nunc tam Salibundus fit ut nobis tempus sit ei 
documentum dare. Nonne hoc credis, Porcelle?* 

Porcellus dixit Tigridem vero Salibundissimum 
esse, et si modum eius exsiliendi excogitare possent, 
Consilium Optimum fore. 

*Ita vero sentio,' dixit Lepus. *Quid dicis, Pu?" 

Pu oculos subito aperuit et dixit, "Nimis. 

"Nimis quid?' rogavit Lepus. 

*Ut dixisti,! dixit Pu. *'Sine dubito." 

Porcellus Pum ut expergeret fodicavit, et Pu, qui 

se magis magisque alibi esse sentiebat, lente surrexit 
et seipsum prospectare coepit. 

*Sedquomodoefficiemus ?' rogavit Porcellus. *Quale 
documentum, Lepus?' 

*Haec res est,' dixit Lepus. 

"Quantum proderit ei documentum dare, cum 
litteras nesciat?' dixit Pu. 

*Pu, dixit Porcellus aspere, num verba Leporis 
auscultavisti ?* 

*Auscultavi, sed frustulum lanae mihi fuit in aure. 
Eadem itera, sis, Lepus." 

Lepori semper placebat verba iterare, et rogavit 
unde inciperet, et cum Pu dixisset ex quo tempore 
lana aurem intravisset, et Lepus rogavisset quando 
esset, et Pu dixisset se ignorare quia non bene 
audivisset, Porcellus omnia statuit dicendo se cenari 

modum excogitare Tigridis exsiliendi, quia quantum- 
libet eum amares, haud negare posses, eum reapse 
salire solere. 

*Ah, comprehendo,' dixit Pu. 

*Ille nimius est,! dixit Lepus. *Haec summa est. 

Pu cogitare conatus est, et quod ei in mentem 
venit nihil proderat. Secum ergo quietissime susur- 
ravit: 


Vae Lepori parvo saltu Tigridis salibundi 
Is nimium vehemens miserum madefecit asellum; 
O nos felices si quis mitiget salientem. 


"Quid dicebat Pu?' rogavit Lepus. *Quidquam 
profuit ?' 

*Minime,' dixit Pu tristis, *nihil profuit. 

"Esto, consilium cepi, dixit Lepus, 'et hoc est. 
Tigridem longius exploratum ducamus, aliquo ubi 
numquam fuit, et eum ibi amittamus, et postridie 
mane eum iterum inveniamus, et — verbis intendite — 
Tigris sane alius erit. 

*Quare?' dixit Pu. 

"Quia Tigris Humilis erit. Quia Tigris Tristis erit, 
Tigris Maestus, Tigris Parvus Miserque, Tigris O- 
Lepus-quam-laetus-sum-te-revidens. Hac de causa." 

"Nonne me Porcellumque revidens laetus erit? 

'Scilicet." 

*Bonum est,' dixit Pu. 

*Nollem Tristis esse pergeret, dixit Porcellus dubie. 

"Tigrides Tristes esse pergere non solent; explicavit 
Lepus. 'Velocitate Admirabili refeliciscunt. Bubonem 
rogavi, ut certior fierem, et dixit eo modo eos refelici- 

scere solere. Sed si Tigridem modo duodecimam 
partem horae se Parvum Tristemque sentire facere 
potuerimus, bene egerimus.' 

*Christophorusne Robinus consentiret?' rogavit 
Procellus. 

*Consentiret,' dixit Lepus. *Diceret, Bene egisti, 
Porcelle. Hoc ipse fecissem, sed forte aliud faciebam. 
Gratias tibi ago, Porcelle." Puo scilicet quoque. 

Porcellus propter hoc se hilarissimum sensit, et 
statim vidit id quod de Tigride facturi essent agendum 
esse, et quia Pu et Lepus eum comitarentur, Tale esse 
de quali etiam Minimum Animal mane experrectum 
se commodum actu sentiret. Dubium unicum ergo 
esse, ubi Tigridem amiterent? 

*Eum ad Polum Septentrionalem ducemus,' dixit 
Lepus, 'quia exploratus longissimus fuit ad Polum 
inveniendum, itaque exploratus longissimus Tigridi 
erit ad inde reveniendum.* 

Iam Puse hilarissimum vice sentiebat, quia ille esset 
qui primum Polum Septentrionalem repperisset, et 
cum ibi pervenissent, Tigris tabulam videret in qua 
scriptum esset, *Repperit Pu, Pu invenit,' et Tigris 
disceret, quod fortasse ignoraret, qualis ursus esset 
Pu. Talis quidem ursus. 

Statutum ergo est ut postridie mane proficisceren- 
tur, et Lepus, qui prope ad Cangam Rumque ac 
Tigridem habitabat, nunc rediret ut Tigridem rogaret 
quid postridie acturus esset, quia si nihil ageret, 
exploratum veniret, Puo Porcelloque invitatu comi- 
tantibus. Et si Tigris consentiret, bene haberet, et si 
nollet — 

*Nonnolet,' dixit Lepus. *Mihi credite.' Et negotiose 
abiit. 

Postridie dies quam dissimilis erat; non erat calidus 
et apricus, sed frigidus et caliginosus. Pu sua causa 
flocci non faciebat, sed cum cogitaret de tanto mellis 
abapibus non faciendo, die frigido et caliginoso, earum 
misereri solebat. Hoc Porcello dixit cum eum petitum 
venisset, et Porcellus negavit se de hoc cogitare, sed 
quam frigidum et miserum foret per totum diem et 
totam noctem summa in Silva errare. Cum autem ipse 
ac Pu domum Leporis pervenissent, Lepus dixit diem 
eis prorsus idoneum esse, quia Tigris omnibus 
praesalire soleret, et simul ac e conspectu fuisset, se 
aliorsum raptim discessuros, nec eum umquam 
revisurum esse. 

*Haud nunquam?' dixit Porcellus. 

'Saltem donec eum iterum inveniemus, Porcelle. 
Cras, seu quandocumque inveniemus. Venite. Nos 
exspectat." 

Cum domum Cangae pervenissent, invenerunt 
Rum quoque exspectantem, qui amicus ex animo 
Tigridis esset, quod Molestum erat, sed Lepus 
susurravit *mihi credite! post ungulam, et ad Cangam 
accessit. 

*Censeo Ruo non comitandum esse,' dixit, 'haud 
hodie.* 

*Quidni?' dixit Ru, qui auscultare non debuit. 

*Diem frigidum foedumque,' dixit Lepus, caput 
quatiens, *et hodie mane tussiebas." 

*Quomodo hoc scis?' rogavit Ru irate. 

*O Ru, mihi non dixisti," dixit Canga castigans. 

[105] 


*Tussis fuit micaria,' dixit Ru, non vero dicanda.' 

*Censeo haud hodie, carissime. Die alio." 

*Cras?' dixit Ru speranter. 

*Hoc spectabimus,' dixit Canga. 

*Spectare soles, nec quicquam umquam accidit," 
dixit Ru tristis. : 

*Die tali nemo spectare potest, Ru,' dixit Lepus. 
"Nos procul progressuros esse haud spero, et post 
meridiem nos omnes — omnes — ah, Tigris, ecce tu. 
Veni. Vale, Ru! Post meridiem omnes — veni, Pu! 
Omnesne parati? Bene habet. Venite." 


p Y AVE 

Profecti ergo sunt. Primum Pu et Lepus et Porcellus 
coniunctim ambulabant, et Tigris eos circulis circum- 
currebat, et deinde, semita contracta, Lepus, Porcellus 
et Pu singuli deinceps ambulabant, et Tigris eos 
rectangulis circumcurrebat, et paulo post, ulice 
utrimque spinosissimo, Tigris ante eos ultro citroque 
currebat, et iam in Leporem saluit, iam non saluit. Et 
quanto excelsius progrediebantur, tanto caligo ita con- 
crescebat ut Tigris evanescere soleret, et tum, cum 
eum abesse crederes, ecce aderat, dicens, 'Agite, 
venite,' et priusquam aliquid diceres, ecce aberat. 

Lepus se vertens Porcellus fodicavit. 

*Occasione proxima, dixit. Dic Puo." 

"Occasione proxima," Puo dixit Porcellus. 

*Qua proxima? Porcello dixit Pu. 

Tigris repente apparuit, in Leporem saluit, iterum 
evanuit. *Agite!' dixit Lepus. In cavum iuxta semitam 
insiluit, et Pu et Porcellus secuti sunt. In filice 
auscultantes subsederunt. Silva tranquillissima erat 


cum auscultans stares. Nihil videre nec audire 
poterant. 

"Tace!" dixit Lepus. 

*"Taceo,' dixit Pu. 

Crepitus datus est ... tunc denuo silentium. 

'Salvete! dixit Tigris, et tam propinquus repente 
sonavit ut Porcellus subsultavisset nisi Pu casu ei in 
maiori parte insideret. 

*Ubi estis?' clamavit Tigris. 

Lepus Pum fodicavit, et Pu Porcellum petivit ut 
fodicaret, sed eum invenire nequivit, et Porcellus 

filicem madidam quam tacitissime spirare perrexit, et 
se fortissimum et commotissimum sensit. 

*Hoc est mirabile,' dixit Tigris. 

Paulisper tacuerunt, et eum crepitu abeuntem 
audiverunt. Paulisper iam exspectaverunt, donec Silva 
adeo tacebatur ut paene eos terreret, et tunc Lepus 
surrexit et se extendit. 

*Itan'?' superbe susurravit. *Hic sumus! Perinde ac 
dixi." 


*Meditatus sum,' dixit Pu, *et censeo — 

*Minime,' dixit Lepus. *Noli, sis. Curre. Veni.' Et 
omnes properantes abierunt, Lepore duce. 

"Tandem, dixit Lepus, cum paulum progressi 
essent, "loqui possumus. Quid dicturus eras, Pu? 

*Nihil momenti. Cur hac via procedimus ?* 

*Quia domum ducit. 

*Ah!' dixit Pu. 

*Credo nobis magis ad dextram eundum,' dixit 
Porcellus timide. *Quid censes, Pu? 

Pu ungulam utramque adspexit. Sciebat unam 
dextram esse, et sciebat cum utra dextra esset 

statuisses, alteram sinistram esse, sed numquam 
recordari poterat quomodo inciperet. 

*Age,' lente dixit. 

*Venite,' dixit Lepus. *Pro certo habeo hanc viam 
esse." 

Processerunt. Post sextam horae partem iterum 
constiterunt. 

*Stultissimum est,' dixit Lepus, 'sed nunc modo - 
Ah, scilicet. Venite' ... 

*Hic sumus,' dixit Lepus post sextam horae partem. 
*'Immo, non sumus. ... 

'Agedum,' dixit Lepus post sextam horae partem. 
*Censeo nos appropinq — sed fortasse longius progressi 
sumus ad dextram quam credidi?" ... 

'Mirabile est, dixit Lepus post sextam horae 
partem, *omnia caligine quam eadem videntur. Nonne 
hoc animadvertisti, Pu? 

Pu dixit se animadvertisse. 

"Fortunatum est nos Silvam tam bene novisse; 
alitererraremus,' dixit Lepus postsemihoram, et edidit 
risum securum quem edis cum Silvam tam bene 
noveris ut errare non possis. 

Porcellus se insinuans ad Pum a tergo accessit. 

*Pu? susurravit. 

*Quid est, Porcelle?* 

*Nihil,' dixit Porcellus, ungulam Pui prehendens. 
*Modo tui certus fieri desideravi." 


Cum Tigris desiisset exspectare dum ceteri se 
adsequerentur, et adsecuti non essent, et cum defessus 
esset non habendo cui 'agite, venite' diceret, decrevit 
domum ire. Tolutim ergo rediit, et prima verba 
Cangae cum eum vidit, erant, :Bonus Tigris es. In 
tempore es Remedio Confirmanti,' quod ei effudit. Ru 
dixitsuperbe, Meum sumpsi, et Tigrissuum devoravit 
et dixit, 'Ego quoque,' et tunc ipse ac Ru inter se 
benevole impulerunt, et Tigris fortuito unam vel 
alteram casu stravit sellam, et Ru fortuito unam 
consulto stravit, et Canga dixit, 'Agitedum, pro- 
currite." 

*Quonam procurramus?' rogavit Ru. 

*]te ad conos mihi colligendos,' dixit Canga, 
canistrum eis dans. 

Itaque ad Sex Pinus ierunt, et conis inter se 
coniecerunt, donec obliti erant cur venissent, et 
canistro sub arboribus relicto cenatum redierunt. 
Cum cenam iam conficerent Christophorus Robinus 
caput intra limen inseruit. 

*Ubi est Pu?' rogavit. 

"Tigris carissime, ubi est Pu?' dixit Canga. Tigris 
explicavit quid accidisset simul atque Ru explicabat 
de Tussicula Micaria. Canga eos imperabat ne ambo 
simul loquerentur; itaque aliquamdiu Christophorus 
Robinus non opinatus est Pum  Porcellumque 
Leporemque omnes in caligine in summa Silva errare. 

*Hoc singulare est de Tigridibus, Ruo susurravit 
Tigris, *quod Tigrides numquam errant." 

*Quidni, Tigris ? 

*Modo non errant, explicavit Tigris. *Ita res se 
habet." 

*Esto, dixit Christophorus Robinus, 'ad eos in- 
veniendos ire debemus, haec summa est. Veni, Tigris." 

'Ad eos inveniendos ire debeo, Ruo explicavit 
Tigris. 

*Licetne ego quoque inveniam? rogavit Ru acer. 

*Censeo hodie non licere, carissime,' dixit Canga. 
*Die alio." 

*Esto, si cras errabunt, licebitne inveniam ? 

*Hoc spectabimus,' dixit Canga, et Ru, qui sciebat 
quid ://ud significaret, in angulum iit et in seipsum 
exsilire meditatus est, partim quia hoc meditari 
volebat, et partim quia Christophorum Robinum 
Tigridemque nolebat credere se multi facere cum sine 
se abirent. 


*Re vera, dixit Lepus, (nescio quomodo de via 
erravimus.' 

Quietem capiebant in arenariola summa in Silva 
sita. Pu arenariola illa satis defatiscebatur, quam sus- 
picebatur eos sequi, quia quocumque profecti erant, 
semper ibi adveniebant, et semper cum per caliginem 
in conspectum daretur, Lepus elatus dixit, *Nunc 
scio ubi simus! et Pu triste dixit, 'Ego quoque; et 
Porcellus tacuit. Aliquid quod diceret excogitare 
conatus erat, sed nihil excogitavit praeter 'Succurrite, 
succurrite! quod stultum dictu visum est Puo 
Leporeque comitibus. 

*Agitedum,' dixit Lepus longum post silentium in 
quo nemo ei gratias egit propter ambulationem 
amoenam quam faciebant, 'existimo nobis pro- 
grediendum esse. Quam viam experiemur?" 

*Nonne proderit,' dixit Pu lente, 'si ut primum e 
conspectu fuerimus huius arenariae eam iterum 
invenire conabimur?' 

*Quid hoc proderit?' dixit Lepus. 

*Res ita est,' dixit Pu. 'Domum frustra quaerita- 

mus; putabam ergo, si hanc quaereremus Arenariam, 
DOS certe inventuros non esse, quod Res Bona foret, 
quia deinde fortasse inveniremus aliquid quod non 
peteremus, quod fortasse esset prorsus quod reapse 
peteremus.' 

"Consilium tuum sapiens vix videtur, dixit Lepus. 

"Ita;' dixit Pu humilis, *non est. In principio tamen 
sapiens futurum erat. Aliquid modo ei obiter accidit." 

'Si hac Arenaria abscedam et deinde huc redeam 
certe inveniam." 

"Ego putabam te fortasse inventurum non esse; 
dixit Pu. *Hoc modo putabam." 

*Experire,' dixit Porcellus subito. *Te hic exspec- 
tabimus." 

Lepus risum edidit, ut monstraret quam stultus 
esset Porcellus, et in caliginem ambulavit. Postquam 
centum passus progressus est, se revertens rediit ... 
et postquam Pu et Porcellus tertiam horae partem 
exspectaverant, Pu surrexit. 

*Hoc modo putabam, dixit Pu. 'Agedum, Porcelle, 
domum eamus." 

*Sed Pu,' vagivit Porcellus commotius, inum viam 
scis? 

"Nescio, dixit Pu. 'Sed in armario meo sunt 
duodecim vasa mellis, quae mihi per horas clamaver- 
unt. Antea non bene audiebam, quia Lepus loqui 
perstabat, sed si nemo loquatur praeter duodecim 
vasa, credo, Porcelle, me sciturum esse unde clament. 
Veni. 

Coniunctim abscederunt; et diu Porcellus tacebat, 
ne vasa interpellaret ; et tunc repente edidit stridorem 


[113] 


... et eia... quia nunc scire incipiebat ubi esset; sed 
hoc clara voce dicere non ausus est, fortasse enim non 
esset. Et tum, cum adeo certus fieret ut non referret 
utrum vasa clamare pergerent necne clamor ante eos 
factus est, et e caligine venit Christophorus Robinus. 
*Ah, ecce vos,' dixit Christophorus Robinus quasi 
neglegenter, dissimulans se Sollicitum fuisse. 


*Ecce nos,' dixit Pu. 

*Ubi est Lepus?" 

*Nescio,' dixit Pu. 

*Ah — bene, existimo Tigridem eum inventurum 
esse. Vos omnes quasi quaerit. 

*Esto, dixit Pu, 'oportet me aliquam ob rem 
domum ire, et Porcellum quoque, quia iam non 
sumpsimus, et — 

*Spectatum veniam, dixit Christophorus Robinus. 

Ergo cum Puo domum iit, et eum diutius spectabat 

. et dum spectat, Tigris per Silvam cursitabat, 
Leporis quaerendi causa latrans. Et tandem Lepus 
Minimus Miserrimusque eum audivit. Et Lepus 
Parvus Miserque per caliginem sonitum versus festin- 
avit, qui subito Tigris factus est; Tigris Benevolus, 
Tigris Magnificus, Tigris Magnus et Utilis, Tigris qui 
si quidem salire solebat, saltibus pulchris uti solebat 
sicut Tigridis est. 

*O Tigris, quam laetus sum te revidens,' clamavit 
Lepus. 


P AN 
rra ul 


VIII 


€| Quo in capite Porcellus 


rem egregiam agit 


EDIO DOMUS PUI atque Porcelli erat Locus 

Meditabundus ubi interdum conveniebant 

cum inter se visere decrevissent, et quia 
calidus erat et a vento tutus, ibi paulisper considebant 
ut deliberarent quid, inter se iam visi agerent. Die 
quodam cum decrevissent nihil agere, Pu stropham 
de eo composuit, ut omnes scirent quomodo loco 
utendum esset. 


Puo est locus hic calidus in sole et apricus 
Quo deliberet quid sibi iam sit agendum; 
Heus! excidit urso locum esse quoque Porcello. 


Mane autem quodam autumnali, cum ventus noctu 
omnia folia arboribus deripuerat, et ramos deripere 
conabatur, Pu et Porcellus in Loco Meditabundo 
deliberantes sedebant. 

*Egomet hoc censeo, dixit Pu, 'censeo nos ad 
Angulum Puensem ad lorem visendum ire debere, 
quia fieri potest ut domus sua a vento strata sit, et 
fortasse eam renovemus velit." 

*Egomet hoc censeo,' dixit Porcellus, *censeo nobis 

ad Christophorum Robinum visendum eundum esse; 
sed aberit, ergo non poterimus." 

"Eamus ad omnes visendos, dixit Pu. *Quia cum 
milia ambulavisti in vento passuum et domum subito 
intravisti alicuius, qui dicit, Salve, Pu, in tempore es 
buccellae," et re vera es, Dies est quem Benignum 
voco." 

Porcellus credebat se Causa egere ad omnes 
visendos eundi, seu Pauxilli quaerendi causa seu 
Expotitionis Ordinandae, si Pu aliquid excogitare 
posset. 

Pu poterat. 

*Eamus quia Dies Iovis est,' dixit, *et eamus ut 
omnibus Felicissimum Iovis diem ominemur. Veni 
Porcelle.' 

Surrexerunt; et cum Porcellus iterum consedisset, 
quia nesciebat ventum tam fortem esse et a Puo ad 
surgendum adiuvatus esset, profecti sunt. Ad domum 
Pui primum ierunt, et fortuito Pu domi aderat cum 
advenissent, et eos rogavit ut intrarent, et aliquid 
sumpserunt, et ad domum Cangae iter perrexerunt, 


inter se tenentes et clamantes, *Nonne est?' et Quid? 
et *Non audio.' Cum ad domum Cangae advenerint, 
adeo tunsi erant ut prandii causa manerent. Primum 
foris postea frigidius visum est, et quam celerrime ad 
domum Leporis institerunt. 

*"Venimus ut Felicissimum tibi ominemur Iovis 
Diem,' dixit Pu, cum semel et iterum intravisset et 
exivisset, ut certus fieret se exire posse. 

*Quare, quid Die Iovis accidet?' rogavit Lepus, et 
cum Pu explicavisset, et Lepus, cui vita e Rebus 
Gravibus constabat, dixisset, *Ah, credidi te aliquam 
ob rem venisse," paulisper sedebant ... et paulo post 
Pu et Porcellus iter perrexerunt. Vento iam a tergo, 
clamare non oportuit. 

*Lepus ingeniosus est,' dixit Pu meditabundus. 

*Ita,' dixit Porcellus, *Lepus ingeniosus est." 

*Et ei Cerebrum est." 

*Ita,' dixit Porcellus, *Lepori est Cerebrum. 

Diu tacebatur. 

*Existimo,' dixit Pu, *hoc esse cur nihil umquam 
comprehendat. 

Christophorus Robinus iam domi erat, quia post 
meridiem erat, et adeo laetus fuit eis revidendis ut ibi 
commorati sint paenissime ad cenam, et deinde 
Paenissimam sumpserunt Cenam, cuius postea oblivi- 
sceris, et ad Angulum Puensem properaverunt, ut 
Iorem viserent antequam serius esset quam ut apud 
Bubonem Cenam Veram sumerent. 

*Salve, Ior,' exclamaverunt hilares. 

*Ah'' dixit Ior. *Nonne via erravistis ? 

*Venimus modo te visum,' dixit Porcellus. 'Et 

speculatum ut valeat domus tua. Aspice, Pu, iam 
constat ^ 

*Hoc scio,' dixit Ior. *Singularissimum est. Aliquid 
devenire debuit ut eam sterneret." 

'Scire volebamus num ventus eam sterneret;' dixit 
Pu. 

*Ah, hoc est, ut opinor, cur nemo id curaverit. 
Credidi eos fortasse oblitos esse." 

"Esto, laetissimi sumus te revidendo, Ior, et nunc 
procedimus ad Bubonem visendum.* 

*Recte agitis. Bubo vos iuvabit. Abhinc diem unum 
vel alterum praetervolans me animadvertit. Nihil 
reapse dixit, si mihi credis, sed me esse novit. Eum 
Benignissimum censui. Animum mihi addidit." 

Pu et Porcellus paulum sollicitati sunt, et *vale, Ior 
quam cunctabundissime dixerunt, sed iter longum eis 
perficiendum erat, quo proficisci volebant. 

"Valete, dixit Ior. *Cave ne vento auferaris, 
Porcellule. Desiderareris. Diceret aliquis, *Quonam 
Porcellulus vento ablatus est?" scire vero cupiens. 
Bene valete. Et gratias vobis ago quia forte praeteri- 
vistis." 

*Vale,' postremo dixerunt Pu et Porcellus, et iter 
domum Bubonis perrexerunt. 

Ventus nunc contra eos flabat, et Porcelli aures 


sicut vexilla 


dum progredi nitebatur, et horae praeterire visae sunt 
donec eiscum ad umbram Silvae Centum Jugerum 
pervenit, ubi denuo recte steterunt, ut auscultarent, 
satis timide, procellam in cacuminibus arborum 
frementem. 

*Quid si arbor decidat, Pu, nobis subeuntibus ?" 

*Quid sinon decidat,' dixit Pu, diligenter meditatus. 

Porcellus hoc adlevatus est, et paulo post hilarissime 
ostium Bubonis pulsabant et sonabant. 

*Salve, Bubo,' dixit Pu. 'Spero nos non sero esse ut — 
volo dicere, ut vales, Bubo? Ego et Porcellus venimus 
modo speculatum ut valeas, quia Dies Iovis est." 

*Conside, Pu, conside, Porcelle,' dixit Bubo benigne. 
*Corpora curate." 

Gratiis ei actis, quam maxime corpora curaverunt. 

*Si enim comprehendis, Bubo,' dixit Pu, 'pro- 
peravimus, ut simus in tempore — ut te videamus 
antequam abierimus.* 

Bubo capite sollemniter nutavit. 

*Si erro, corrigendus sum,' dixit, *sed opinor foris 
esse diem Turbulentissimum. Nonne recte?" 

*Recte, turbulentissimum,' dixit Porcellus, qui 

aures placide fovebat dum domi tutus iterum esse 
desiderat. 


*Ita opinatus sum,' dixit Bubo. ^Tali vero die 
turbulento, avunculus meus Robertus, cuius imaginem 
ad murum ad dextram vides, Porcelle, dum paulo ante 
meridiem rediebat de — Quid est?* 

Fragor magnus fuit. 


*Cave!' clamavit Pu. *Cave horologium! De via 
decede, Porcelle! Porcelle, tibi incido! 

*Succurrite!' clamavit Porcellus. 

Latus camerae ubi erat Pu lente excelsius vertebatur, 
et sella sua super sellam Porcelli delabebatur. Horo- 
logium secundum tabulam leniter praeterlapsum est, 
vasa obiter colligens, donec omnia coniunctim strepitu 

ruerunt in id, quod olim solum fuerat, sed nunc 
periclitabatur qualem praeberet pro muro speciem. 
Avunculus Robertus, stragulo novo focali futurus, et 
qui reliquum murum pro tapetibus adferebat, sellae 
Porcelli Porcello relicturo obviam venit, et paulisper 
difficillimum factum est recordari ubi esset septentrio. 
Tunc fragor alter magnus fuit ... camera Bubonis se 
sollicite collegit ... et silentium fuit. 


In angulo camerae linteum 


trans cameram se versavit. 


et duas protrusit aures. Trans cameram denuo se 
versavit, et se evolvit. 


*Pu,' dixit Porcellus timide. 

*Quid est? dixit una e sellis. 

*Ubinam sumus ?' 

*Incertus sum,' dixit sella. 

*Nonne-nonne domi Bubonis sumus? 

*Credo ita esse, quia modo cenaturi eramus, quod 
non feceramus." 

*Ah'' dixit Porcellus. *Age dic, num Buboni in tecto 
semper fuit cista epistolaris ?' 

*Itane vero?' 

*Ita, aspice.' 

*Nequeo,' dixit Pu. *Subter aliquo pronus sum, male 
positus, Porcelle mi, ad tecta spectanda." 

*Esto, ei est, Pu." 

*Eam fortasse transtulit, dixit Pu. "Translationis 
modo gratia." 

Post mensam in altero camerae angulo fuit tumul- 
tus, et Bubo denuo adfuit. 

*Ah, Porcelle,' dixit Bubo, specie iratissima; *ubi est 
Pu? 

*Incertior sum, dixit Pu. 

Voce Pui Bubo se revertit, frontem contrahens in 
tantum Pui quantum videre poterat. 

*Pu,' dixit Bubo severe. *Tune hoc fecisti? 

*Minime,' dixit Pu humilis. *Haud credo me fecisse." 

*Quis ergo fecit?' 

*Credo ventum fecisse, dixit Porcellus. *Credo 
domum tuam vento stratam esse." 

*Ah, itan'? Credidi Pum fecisse." 

*Minime;,' dixit Pu. 

'Si ventus fecit, dixit Bubo, rem considerans, culpa 
non fuit Pui. Nulla culpa in eum conferenda est. 
Quibus verbis benignis dictis tectum novum spectatum 
subvolavit. 

*Porcelle!' clamavit Pu susurro claro. 

Porcellus se inclinavit. 

*Quid est, Pu?' 

*Quam rem mihi conferendam esse dixit?" 

*Nullam culpam.' 

'Ah! Credidi eum dicere velle — Ah, comprehendo.* 

*Bubo,' dixit Porcellus, *descende ut Pum adiuves.' 

Bubo, qui cistam epistolarem admirabatur, devol- 
avit. Sellam coniunctim impulerunt et traxerunt, et 
paulo post Pu emersit, et iterum circumspicere 
poterat. 

*Ei" dixit Bubo. *Qualem rerum statum! 

*Quid agamus, Pu? Potesne aliquid excogitare?" 
rogavit Porcellus. 

*Aliquid recente excogitavi,' dixit Pu. *Aliquantu- 
Ium erat quod excogitavi.' Et cantare incepit: 


Pronus iacens simulo vespertinam habere quietem, 
Cubans et in ventre frustra susurrare conatus, 

Ore in solo strato petauristarum in modum; 
Ursum nefas est mitem prosternere sella, 

Nares compressae incommodant et urso, 

Contusis nimium colloque oreque auribusque. 


*Nihil est aliud," dixit Pu. 

Bubo quasi sine admiratione tussivit, et dixit si Pu 
certe sciret nihil esse aliud, se animos ad Effugiendi 
Quaestionem intendere posse. 

*Quia,' dixit Bubo, 'exire non possumus per quod 
erat ostium anticum. Aliquid super cecidit.' 

*Sed quomodo aliter exire potes?" rogavit Porcellus 
sollicitus. 

*Haec Quaestio est, Porcelle, ad quam Pum rogo ut 
animum intendat." 

Pu consedit in solo quod olim muro fuerat, 
suspiciens tectum quod olim altero muro fuerat, ubi 
erat ostium anticum quod olim ostio antico fuerat, et 
animum intendere conatus est. 

*Potesne adcistamepistolarem cum Porcello in tergo 
subvolare?* 

*Nullomodo,' dixit Porcellus celeriter. *Non potest." 

Bubo de Musculis Dorsualibus Necessariis expli- 
cavit. Hoc Puo et Christophoro Robino olim antea 
explicaverat, et ex eo tempore exspectabat donec 
iterare posset, quia facile bis explicare potes antequam 
ullus sciat de quo loquaris. 

*Quiasicomprehendis, Bubo, si Porcellum in cistam 
epistolarem inseramus, fieri potest ut se per foramen 
insinuet ubi adveniunt epistolae, ut arbore descendat 
et currat ad auxilium petendum." 

Porcellus dixit propere se recente maiorem crevisse, 
nec ullo modo posse, quamquam vellet, et Bubo dixit 
se cistam epistolarem nuper amplificandam curavisse, 
si forte epistolas ampliores acciperet, et Porcellum 
igitur fortasse posse, et Porcellus dixit, 'Sed negasti 
nescio-quae necessaria posse,' et Bubo dixit, *Ita est, 
non poterunt, ergo nihil prodest de hoc cogitare," et 
Porcellus dixit, "Itaque praestat aliud excogitare," 
quod statim facere coepit. 

Sed animus Pui regressus erat ad diem cum 
Porcellum ex inundatione servavisset, et omnes eum 
adeo admirati essent; quod, cum non saepe accideret, 
decrevit se iterari velle. Et subito, ut antea, con- 
silium ei occurrit. 

*Bubo,' dixit Pu, *aliquid excogitavi." 

*Ursum Callidum Utilemque,' dixit Bubo. 

Pu magnificus visus est quod ursus calidus utilisque 
vocatus esset, et dixit verecunde se id forte excogita- 
visse. Linea Porcello adligata, ad cistam epistolarem 

tibisubvolandumesse extremam lineam rostro tenenti, 
et lineam in cistam insertam ad solum deducendam 
esse, et tibi et Puo summa vi hic trahendum esse, ut 
Porcellus illuc lente ascenderet. Et eccere. 

*Et ecce Porcellus,' inquit Bubo, 'nisi linea rupta 
erit." ; 

*Quod si rupta erit?' rogavit Porcellus, scire volens. 
*Linea alia utemur." 

Porcello parum fuit solacii, quia quotquot lineis 
trahere periclitarentur, semper idem foret qui descen- 
deret; hoc tamen unicum faciendum visum esset. 
Mente ergo semel retrospexit horas quot felices in 
Silva egisset cum non ad tectum linea traheretur, et 
Puo capite fortiter adnutans dixit id Co-co-consilium 
ingeniosissimum-sissimum esse. 

*Non dirumpetur,' susurravit Pu adlevans, 'quia 
Minimum es Animal, et subter stabo, et si nos 
omnes servaveris, Egregium erit postea narrandum, et 
fortasse Carmen componam, ut dicant, Rem tam 
egregiam egit Porcellus ut Carmen Puense Reverens 
inde compositum esset !* 


Post hoc Porcellus valde confirmatus est, et omni- 
bus paratis, cum se lente ad tectum ascendentem 
inveniret, tam magnificus fuitutexclamavisset :Memet 
aspice!' nisi timuisset ne Pu et Bubo extremam 
lineam dimitterent ut eum aspicerent. 

"Ecce ascendimus ' dixit Pu hilaris. 


*Secundum spem ascenditur, dixit Bubo auxili- 
ariter. Mox confectum est. Porcellus in cistam 
epistolarem apertam intravit. Tunc, nodo soluto, se in 
foramen premere incepit, per quod quondam, cum 
ostia antica antica reapse fuissent, inlapsae erant 
crebrae epistolae inopinatae quas BBO ad seipsum 
scripserat. Se pressit prssitque, et ultimo prssu tandem 
emersit. Felix atque inspiratus se revertit ut verba 
extrema captivis strideret. 


*Bene habet; per cistam clamavit. *Arbor tua, Bubo, 
a vento tota strata est, ramo trans ostium iacente, sed 
ego ac Christophorus Robinus eum amovere poteri- 
mus, et funem Puo adferemus, et nunc ibo eum 
certiorem factum, et facilius descendere potero, dicere 
volo, periculosum est sed efficere potero, et ego ac 
Christophorus Robinus semihora reveniemus. Vale, 
Pu! Non audivit responsum Pui *Vale, et gratias tibi 
ago, Porcelle,' sed abiit. 


*Semihora,' dixit Bubo, commode subsidens. *Satis 
modo temporis utfinem faciam fabulaequam narrabam 
de avunculo Roberto — cuius imaginem sub te vides. 
Ubinam eram? Ita. Die tali turbulento Avunculus 
meus Robertus —' 

Pu oculos clausit. 


IX 


€| Quo in capite Ior Bboneum 
reperit et Bubo eo migrat 


prope quod domus Bubonis olim fuerat. Quod 

speciem domus nunc omnino non praebebat ; 
speciem praebebat arboris a vento stratae; quam 
speciem ut primum praebet domus, tempus est 
alteram reperire conari. Pu Nuncium Ocultum sub 
ostio antico mane acceperat, quod dicerat, DOMUS 
NOVA PRO BUBONE MIHI PETTENDA TIBI 
QUOQUE LEPUS,' et dum quid significaret demira- 
tur, Lepus intraverat et ei legerat. 

"Exemplar ceteris omnibus relinquo, et eis dico quid 
significet, ut omnes quoque petant. Festino, vale.' Et 
currens abierat. 

Pu lente secutus est. Aliquid melioris ei agendum 
erat quam ut domum novam pro Bubone reperiret; 
Carmen Puense domo priore componendum erat. 
Porcello enim abhinc dies permultos pollicitus erat se 
id compositurum, et cum ipse ac Porcellus postea 
convenerant, Porcellus nihil reapse dicebat, sed statim 
planum erat cur taceret, et si quis mentionem 
fecerat Susurrorum, sive Arborum, sive Lineae, sive 
Procellarum Nocturnarum, nasus Porcelli ad apicem 

P: IN SILVAM Centum Jugerum vagatus stabat 


rubescere solebat, et de rebus valde aliis quasi praeci- 
pitanter loquebatur. 

*Haud tamen Facile est,' dixit Pu secum, spectans 
id quod olim Domus Bubonis fuerat. Poesis enim 
susurrique haud capiendi sunt; sed potius ze capere 


solent. Nihil potes nisi eo ire ubi te invenire 
poterunt." 

Speranter exspectabat ... 

*Esto, dixit Pu, cum diutius exspectavisset. 
*Incipiam **En arbor hic iacet", quia iacet, et videbo 
quid accidat." 

Ecce quod accidit: 

En arbor hic iacet avi Buboni dilecta, 
Olim quae fuerat domo cum staret recta. 
Cum amico loquebatur 

(cui nomen meum datur) 

Mirum factum quod narratur. 


Ecce ventus turbulentus 
Arborem dilectam stravit ; 
Utrique nostrum omen dirum — 
Ambobus mi discrimen mirum — 
Nil Porcellus desperavit. 


Porce venit hoc in mentem: 
'Adfer funem macrescentem, 
Aut crassam fer lineam." 
Porcellum ad cistam sublevantes 
Pu Buboque anhelant. 


Quo veniunt epistolae 

(Vocant EPISTOLIS SOLUM") 
Porcellus nunc insinuat 

Caput et digitos. 


Porcellum fortem! Porce, io! 
Fuitne tremor? Fuit nullus; 
Fortior sus non est ullus, 

Qui per EPISTOLIS SOLUM 
Paulatim tunc enisus est, 

A me Porcellus visus est. 


Vi maxima cucurrit; tum 

Morans clamavit *"Subveni 

Avi Buboni et Ursulo!* 

En per silvam properantes 
Cari nostri adiuvantes 
Captivis subvenerunt. 


*Succurrite! *nos fac salvos!" clamavit Porcellus. 
Ipse viam monstrat adiuturis amicis. 

Ostio sine mora patefacto exivimus ambo. 

Io, Porcelle! Porce, io! 

Io! 


*Hoc ergo est,' dixit Pu, cum secum ter cantavisset. 
*Aliter evenit quam sperabam, sed evenit. Nunc ire 
debeo Porcello cantatum.* 


DOMUS NOVA PRO BUBONE MIHI PET- 
'TENDA TIBI QUOQUE LEPUS. 

*Quid est hoc?' dixit Ior. 

Lepus explicavit. 

*Quid damno est ei de domo priore?" 

Lepus explicavit. 

*Nemo me certiorem facit,' dixit Ior. Nemo mihi 
Indicium profitetur. Die Veneris proximo, ut credo, 
nunc diem duodevicensimum nemo mecum locutus 
est. 

*Certe dies duodevicensimus non est — 

*Die Veneris proximo,' explicavit Ior. 

*Hodie autem Saturni est,' dixit Lepus. Undecimus 
igitur sit dies. Abhinc hebdomada ipse adfui." 

*Haud colloquendi causa,' dixit Ior. *Haud in vices. 
*Salve" dixisti, et Emicans praetercurristi. Caudam 

centum passus abesse adverso colle vidi dum 
responsum considerabam. Considerabam "Quid?" 
responderem, sed illo tempore sero fuit.' 

*Agedum, festinabam." 

"Nihil datum neque acceptum est, perrexit Ior. 
*Deest Sententiarum Permutatio. Salve — Quid" — 
dicere volo, nihil efficit, praesertim si cauda alterius 
altera parte colloquii vix in conspectu est." 

*Tua culpa est, Ior. Neminem nostrum umquam 
visum venisti. In hoc Silvae angulo modo manes, qui 
exspectas dum ceteri ad re veniant. Quare ad eos inter- 
dum non is?' 

Ior cogitans paulisper tacuit. 

*Haud scio an recte dicas, Lepus,' dixit tandem. 
"Vobis defui. Debeo magis deambulare. Ultro citroque 
cursitandum est." 

*Bene habet, Ior. Cuilibet nostrum quandolibet 
incide, ut cupiveris." 

*Gratias tibi ago, Lepus. Et si quis Magna Voce 
dicat, Malum, Ior est," excidere potero." 

Lepus paulisper uno crure stetit. 

"Esto,' dixit, 'abire debeo. Hodie occupatior sum.' 

*Vale,' dixit Ior. 

*Quid? Ah, vale. Etsi forte domum Buboni idoneam 
incideris, nos certiores facere debebis. 

*Animum huic adhibebo,' dixit Ior. 

Lepus abiit. 


Porcellum invenerat, et coniunctim ad Silvam 
Centum Jugerum redambulabant. 

*Porcelle,' dixit Pu verecundior, postquam paulum 
silentio ambulaverant. 

*Quid est, Pu? 

*Nonne recordaris me dixisse Carmen Puense 
Reverens de Re Tibi Cognita fortasse compositum 
iri? ! 

*Veron', Pu?' dixit Porcellus, naso aliquantulum 
rubescente. *Ah, credo te dixisse." 

*Compositum est, Porcelle.' 

Porcellus usque ad aures rubuit. 

*Itane, Pu?' rogavit voce rauca. 
*De - De - Tempore Illo Cum? - 
Dicis reapse compositum? 

*Ita, Porcelle.* 

Extremae Porcelli aures subito luxerunt, et aliquid 
dicere conatus est; sed etiam cum semel atque iterum 
raucuisset verba nulla edita sunt. Pu igitur perrexit: 

*Septem sunt strophae." 

*Septem?' dixit Porcellus quam neglegentissime. 
*Num septem saepe sunt Susurro strophae?" 

*Numquam,' dixit Pu. *Haud scio an hoc adhuc 
incognitum sit." 

*Ceterine adhuc certiores facti sunt?' rogavit 
Porcellus, paulisper consistens ut baculum captum 
abiceret. 

* Minime, dixit Pu. *Scire avebam utrum me nunc 
susurrare malles an exspectare donec ceteros invenis- 
semus, ut vobis omnibus susurrarem ? 

Porcellus paulisper cogitavit. 

*Cogito quod malim esse, Pu, malim te mihi nunc 
susurrare et deinde nobis omnibus susurres. Ita enim 

Omnes id audirent, sed egomet dicere possem, **Ah, 
hoc scio, Pu me certiorem fecit," et me auscultare 
dissimulare. 

Itaque Pu carmen ei susurravit, omnes septem 
strophas, et Porcellus nihil dixit, sed lucens stabat. 
Nemo enim umquam antea cantaverat io Porcelle, 
Porce, io pro ipso solo. Cum confectum esset, volebat 
petere ut unaex strophis iteraretur, sed eum tamquam 
pudebat facere. Initium huius strophae erat *Porcellum 
fortem," quod sapientissimum carminis initium ei 
videbatur. 

*Hocne omne vero egi?' dixit tandem. 

"In poese,' dixit Pu, 'in poese en egisti, Porcelle, 
egisti, quia carmen te egisse dicit. Ita certiores fiunt." 

'Ah,' dixit Porcellus. Quia — credidi tremorem 
levem mihi fuisse. Initio modo. Et dicit **Fuitne 
tremor? Fuit nullus.' Ecce quare rogavi. 

*Tibi soli tremuisti, dixit Pu, *Et hic est modus 
omnino fortissimus quo Animal Minimum non 
tremat." 

Porcellus felicitate suspiravit, et de seipso cogitabat. 
Esset FORTIS ... 

Cum domum priorem Bubonis advenirent, ceteros 
ibi invenerunt praeter Iorem. Christophorus Robinus 
eis dicebat quid faciendum esset et Lepus idem con- 
festim eis dicebat, si forte non audivissent, et deinde 
faciebant. Fune adportato sellas Bubonis et imagines 
et cetera domo priore trahebant ut parati essent in 
novam ferre. Canga subter erat quae res adligabat, et 
Buboni exclamabat, *Num opus tibi iam erit panniculo 
hoc spurco? Et quid de hoc tapete, totum contritum 

est,' et Bubo clamans irate respondebat, 'Immo, opus 
erit! Oportet modo supellectilem apte disponi, nec 
pannus est, sed amiculum.' Interdum Ru incidebat et 
fune cum re proxima revehebatur, quod Cangam 
agitabat, quae numquam sciret ubi petendus esset. 
Buboni igitur irata dixit domum dedecori esse, 
humidam sordidamque, cui tempus maximum esset 
ruere. Foedam aspiciat fungi massam ex angulo 
excrescentem! Bubo igitur huius rei inscius despexit 
paulum mirans et breviter acerbe risit, et explicavit 


hanc spongiam esse, et si spongiam balneariam 
usitatam visam non cognoscerent, res in summas 
angustias adduci. *Mehercle" dixit Canga, et Ru 
celeriter incidit, vagiens 'spongiam Bubonis me oportet 
videre! Ah, eccam! O Bubo! Spongia non est, sed 
fungia! Scisne quidsit fungia, Bubo? Est cum spongia 
fit — et Canga dixit celerrime *Ru carissime!" quia 
hoc non est quomodo adloquendus sit qui DIEM 
MARTIS scribere sciat. 

Sed omnes feliciores erant cum advenirent Pu et 
Porcellus, et laborare desierunt ut paulisper caperent 
quietem et Pui carmen novum auscultarent. Tunc Puo 
dixerunt omnes quam esset bonum, et Porcellus dixit 
neglegenter *Bonum est, veron? Ut carmen, dicere 
volo." 

*Quid de domo nova?' rogavit Pu. 'Eamne repper- 
isti, Bubo?* 


*Nomen repperit, dixit Christophorus Robinus, 
herbam otiose rodens. Nihil ergo deest praeter 
domum." 

*Eam ita nomino, dixit Bubo graviter, et eis 

monstravit quod fecerat. Tabula fuit quadrata in qua 
nomen domus pictum erat: 


BBONEUM 


Hoc puncto, omnibus mirantibus, venit aliquid per 
arbores, quod in Bubonem offendit. Tabula in solum 
incidit, et Porcellus et Ru se inclinaverunt. 

*Ah, es tu,' dixit Bubo irate. 

*Salve, Ior!" dixit Lepus. *Ecce tu! Ubi fuisti? 

Ior eos aspernatus est. 

'Salve, Christophore Robine,' dixit, Pum Porcel- 
lumque excutiens, et in BEONEUM considens. 

'Sumusne sine auditoribus? 

'Sumus, dixit Christophorus Robinus, secum 
subridens. 

"Certior factus sum — in angulo meo 
Silvae nuntiatum est — parti humida 
ad dextram sita et a nullo desiderata — 
quendam domum petere. Domum ei 
repperi." 


* Ah, bene egisti,' dixit Lepus benigne. 

Ior se lente revertens eum aspexit, et tunc ad 
Christophorum Robinum se revertit. 

*Aliquid nobis supervenit," susurro claro dixit. 'Sed 
nonrefert. Idrelinquere poterimus. Si me comitaberis, 
Christophore Robine, domum tibi monstrabo.' 

Christophorus Robinus saltu surrexit. 

*Veni, Pu, dixit. 

*Veni, Tigris!' vagivit Ru. 

*Eamus, Bubo?' dixit Lepus. 

*Paulisper exspectate,' dixit Bubo, capiens tabulam, 
modo in conspectum redditam. 

Ior ungula eos prohibuit. 

*Ego ac Christophorus Robinus Ambulatiunculam 
faciemus, dixit. 'Haud Pulsationem. Si Pum Porcel- 
Iumque secum ducere volet, societate gaudebo, sed 
Spirare oportet." 

*Bene habet, dixit Lepus, quem satis iuvabat alicui 
rei praeesse. *Res extrahere pergemus. Age, Tigris, 
ubi est funis? Quid rei est, Bubo?" 

Bubo, qui nuper invenerat domui novae esse nomen 
LITURA, Iori severe tussivit, sed nihil dixit, et Ior, 
cum maxima parte BBONEI post tergum, cum amicis 
abscessit. 

Paulo igitur postea pervenerunt ad domum ab Iore 
repertam. Dum iam appropinquant, Porcellus Pum 
fodicabat, et Pu Porcellum fodicabat, et inter se 
dicebant *Est!' et *Num est?' et *Vero est! 

Et cum ibi pervenissent, vero erat. 

*Ecce!' dixit Ior sibi praefidens, eos extra Porcelli 
domum sistens. *Cum nomine, et ceteris rebus!" 

'Ah! exclamavit Christophorus Robinus, demirans 
utrum rideret an quid ageret. 

"Domus commoda Buboni. Nonne existimas, 
Porcellule?' 

Et tunc egit Porcellus Rem Praeclaram, quam fecit 
quasi somnio dum cogitat de verbis tot mirabilibus 
quae Pu de eo susurraverat. 

'Ita, vero, domus commoda est Buboni, dixit 
magnifice. *Et spero eum ibi felicissimum fore. Et 
deinde bis singultavit, quia ipse ibi felicissimus fuerat. 

"Quid cogitas, Christophore Robine?" rogavit Ior 
sollicite, sentiens rem non omnino se bene habere. 

Christophoro Robino erat aliquid primum rogan- 
dum, et demirabatur quomodo rogaret. 

"Age;' dixit tandem, *domus amoenissima est. Et si 
domus tua a vento strata est, oportet alibi ire, veron, 
Porcelle? Quid agas, si domus tua a vento strata sit? 

Antequam Porcellus cogitaret, Pu pro eo respondit. 

'Veniat mecum habitatum,' dixit Pu. *Veron, 
Porcelle?' 

Porcellus ungulam pressit. 

*Gratias tibi ago, Pu,' dixit. *Gaudeam.* 


X 


€| Quo in capite Christophorus Robinus et Pu 
ad locum praecantatum adveniunt 
et eos ibi relinquimus 


HRISTOPHORUS ROBINUS ABITURUS erat. Nemo 
sciebat cur abiturus esset; nemo sciebat quo 
iturus esset; nemo quidem sciebat quare sciret 
Christophorum Robinum abiturum esse. Sed nescio 
quomodo omnes in Silva habitantes existimabant id 
tandem accidere. Etiam Perpauxillulissimus, amicus- 
et-cognatus Leporis qui credebat se olim pedem 
Christophori Robini vidisse, sed incertus erat quia 
fortasse rem aliam vidisset, etiam P.P.X.L.S.M.S. 
secum dixit Res Aliter fore; et Serus Maturusque, 
duoalii amici-et-cognati, inter se dixerunt, *Quid ergo, 
Sere?' et Quid ergo, Mature?' tam desperanter ut 
nihil prodesse videretur responsum exspectare. 
Die quodam cum existimaret se diutius exspectare 
nequire, Lepus Nuntium excerebravit, quod hoc erat: 
*Nuntium omnium conventus conveniet Domum 
Apud Angulum Puensem Aedificatam ad Conchylium 
capiendum Iussu Meo Laevam Tenete A Lepore 
Subscriptum.' 
Hoc bis terve scribere oportuit donec conchylium 
speciem praeberetquam ab initio scribendi speraverat ; 

sed confectum tandem omnibus apportatum recitavit. 
Et omnes dixerunt se venturos esse. 

*Mehercle,' dixit Ior post meridiem, cum omnes 
domum suam ambulantes videret, *hoc vero Impro- 
visum est. Num egomet quoque invitatus sum?? 


*Noli Iorem animadvertere, Puo susurravit Lepus. 
*Eum hodie mane certiorem feci.' 

Omnes Iori dixerunt *Ut vales?' et Ior negavit se 
valere, saltem conspicue, et tunc consederunt, et ut 
primum sederunt, Lepus resurrexit. 

'Scimus omnes cur adsimus,' dixit, 'sed amicum 
meum Iorem rogavi — 

"De Me agitur,' dixit Ior. 'Magnificum est. 

*Eum rogavi ut Conchylium ferat.' Et iterum con- 
sedit. 'Agedum, Ior, dixit. 

*Noli me Festinare,' dixit Ior, lente surgens. *Noli 
mihi Agedum dicere.' Chartulam post aurem captam 
explicuit. *Nemo scit quicquam huius rei,' perrexit. 
*Hoc Improvisum est.' Graviter tussivit, et rursus 

incepit: *O Quaelibet, antequam incipio, vel potius 
dicam, antequam desino, mihi est Poema vobis 
recitandum. Hactenus — hactenus — verbum longum 
quod significat — esto, confestim videbitis quid 
significet — hactenus, ut dicebam, omnis Poesis in 
Silva audita composita est a Puo, Urso More Iucundo, 
sed Inopia Cerebri Certe Terribili. Poema quod vobis 
recitaturus sum compositum est ab Iore, vel a Me, 
"Tempore Tranquillo. Si quis dulce Ruo subtrahet, et 
Bubonem expergefaciet, poterimus omnes carmine 
delectari. Id voco - POEMA." 
Hoc fuit: 


Christophorus Robinus 
abiturus est. 

Hoc saltem credo. 

Quo? 

Nemo scit. 

Sed abiturus est — 

Dico, abit 

(Consonat cum 'scit^) 

Cui damno? 

(Consonat cum 'quo") 

Nobis 

Valde 

(Non est quod cum *credo* 
consonet. Malum.) 

(Nunc non est quod cum malo 
consonet. Malum.) 

(Utrumque malum cum 
altero consonet. Novum 
malum apparet. 
Consonet cum 
*Consonet'.) 

Arduius opinione, 

Opus renovatione 

(Optime) 

Desitu facilius. 

Christophore Robine, vale, 

Tuo cum amico 

Dico (Bene) - 

Tuis cum amicimus 

Dicimus - 

(Hoc quam inhabile, 
aberritat.) 

Plurimam denique 

Salutem 

FINIS. 


'Si quis plaudere velit, dixit Ior hoc recitato, 
tempus iam idoneum est." 
Plauserunt omnes. 
'Gratias vobis ago,' dixit Ior. 'Improvisum et 
gratum, etsi tamquam implausum.* 

*Valde melius meo est," 
dixit Pu admiratus, qui hoc 
vero credidit. 


*Esto,' explicavit Ior verecunde, 
*in animo habui ut ita esset." 


*Conchylium, dixit Lepus, 
*est id ab omnibus subscriptum 
ad Christophorum Robinum 
adferre." 


Subscriptum igitur est PU, BBO, PORCELUS, 
EOR, LEPUS, CANGA, 


MACULA 


tum 
LITURA 


et omnes id domum Christophori Robini adtulerunt. 

*Salvete, omnes,' dixit Christophorus Robinus — 


*Salve, Pu." 


Dixerunt omnes, 'Salve, et se pudibundos et 
infelices subito senserunt, quia quasi vale dicebant, de 


quo cogitare nolebant. Circumstantes igitur exspecta- 
bant dum loqueretur aliquis, et inter se fodicabant, 
dicentes Agedum,' et paulatim Ior ad frontem 
fodicando impulsus est, ceteris post eum congregatis. 

*Quid rei est, Ior?' rogavit Christophorus Robinus. 

Ior caudam ultro citroque quassavit, animi augendi 
causa, et incepit. 

*Christophore Robine,' dixit, venimus ut dicamus 
— ut tibi demus — vocatum est — compositum est ab — 
sed nos omnes — quia audivimus — dicam, omnes 
scimus — si comprehendis, est — nos - tu — denique, 
hoc, ne plura dicam, est quod est.' In ceteros irate se 
obvertit, et dixit, *Hac in Silva omnes adeo congregari 
solent. Deest Spatium. Gregem animalium incom- 
mode Patuliorem numquam antea vidi. Nonne videtis 
Christophorum Robinum solum esse velle? Abeo.' Et 
morose abiit. 

Ceteri, causae incerti, furtim se subducebant, et 
cum Christophorus Robinus POEMA perlegisset, et 
suspiceret ut diceret *Gratias ago,' Pu solus superfuit. 

*Hoc solacio cuidam est possidenti,' dixit Christo- 
phorus Robinus, chartulam complicatam in vestem 
inserens. *Veni, Pu,' et celeriter discessit. 

*Quo imus?' dixit Pu, eum sequi properans, et scire 
avens utrum Exploratus foret an Quid-agam-de-re- 
tibi-cognita. 

*Nusquam,' dixit Christophorus Robinus. 

Illuc ergo profecti sunt, et cum paulum ambulavis- 
sent Christophorus Robinus dixit: 

*Quid omnium agere te maxime iuvat, Pu?* 

"Quod —' dixit Pu, *quod me maxime iuvat — et ei 
intermittendum erat ut cogitaret. Quia quamquam 
Mel esse optimum esset, temporis erat punctum 
antequam inciperes quod melius esset quam esse 
ipsum, sed nescivit quomodo hoc explicaret. Et tunc 
cogitavit se cum Christophoro Robino esse optimum 
esse, et benignissimum esse Porcellum propinquum 
habere; ideo, toto excogitato, dixit, *Quod omnium 
agere me maxime iuvat est me ac Porcellum ire te 
visum, et te dicere, *Quid de buccella?' et Me dicere, 
*Bene, buccellam non recusarem, et tu Porcelle,' et 
diem susurrum foris esse, avibus cantantibus.' 

*Me quoque hoc iuvat, dixit Christophorus 
Robinus, 'sed quod agere me maxime iuvat est Nihil. 

"Quomodo Nihil agis? rogavit Pu, diu demiratus. 

*Estcum tibi abeunti ut nihil agas exclamant, Quid 
acturus es, Christophore Robine?" et dicis, *Ah, 
Nihil," et abis ut hoc ipsum agas.' 

*Ah, comprehendo,' dixit Pu. 

*Quod nunc agimus quasi Nihil est." 

*Ah, comprehendo, iteravit Pu. 

'Significat modo deambulare, omnia inaudibilia 
auscultantes, nec vexari." 

*Ah! dixit Pu. 

Deambulare perrexerunt, de Hoc atque Illo cogi- 
tantes, et tandem pervenerunt ad locum praecantatum 
summain Silvasitum, cui nomen est Sinus Valliculae, 
ubi sexaginta pluresque arbores circulo crescunt; et 
Christophorus Robinus pro certo habebat locum 
praecantatum esse, quia nemo umquam percensere 

potuisset utrum essent tres an quattuor et sexaginta, 
etiam linea cuique arbori numeratae adligata. Quia 


locus praecantatus erat, eius solum soli Silvae dis- 


simile erat, neque ulice neque filice neque erica, sed 


herba densa, tranquilla, levi, viridi tectum. Locus 
unicus erat Silvae ubi ita neglegenter considere 
poteras ut non statim surgeres ut locum alium peteres. 


Ibisedentes videbant totam terrarum orbem usque ad 
caelum patentem, et quodcumque in mundo universo 
erat eiscum in Sinu Valliculae erat. 

Christophorus Robinus Pum aliquibus de rebus 
certiorem repente faciebat: de hominibus Regibus et 
Reginis vocatis et de rebus vocatis Numeris Dividenti- 
bus, et de loco Nomine Europa, et de insula in medio 
mari sita ubi naves non pervenirent et quomodo 
Antliam Hydraulicam construeres (si velles), et 
quando Equites in ordinem reciperentur, et quid e 

Brasilia adferetur. Et Pu, tergo contra unam e quot- 
et-sexaginta arboribus, et ungulis ante se compressis, 
dixit *'Ah!" et "Ignoro,' et cogitavit quam esset mag- 
nificum Verum habere Cerebrum quod Res tibi 
diceret. Et tandem Christophorus Robinus finem 
rerum fecit, et tacebat et ibi sedebat mundum oculis 
perlustrans, et optabat finem non esse. 

Sed Pu quoque cogitabat, et Christophoro Robino 
repente dixit: 

"Nonne Praeclarissimum est, esse Aquitano, ut 
dixisti? 

*Cui?' dixit Christophorus Robinus somniculose, 
aliud auscultans. 

"In equo vehenti,' explicavit Pu. 

*Equiti? 

*Ah, hocne erat?' dixit Pu. *Credidi hoc esse — Estne 
tam Praeclarus quam Rex et Numeri Dividentes et 
cetera omnia de quibus locutus es? 

"Non est tam praeclarus quam Rex, dixit Christo- 
phorus Robinus, et tunc, quia Pu spe depulsus esse 
videbatur, celeriter subiunxit, 'sed praeclarior- est 
Numeris Dividentibus.' 

"Num Ursus id fieri potest?* 

"Scilicet potest!' dixit Christophorus Robinus. "Te 
dignitate decorabo.' Et baculo capto Pui humerum 
tetigit, et dixit, 'Surge, Domine Pu Urse Ursine, 
omnium Equitum Fidissime.' 

Pu ergo surrexit et consedit et dixit *Gratias tibi 
ag0,' quod ursum Equestri dignitate decoratum dicere 
decet, et in somnium rediit ; ipse enim ac Dominus 
Antlia et Dominus Brasilia et Numeri Dividentes cum 

equocohabitarent, et Equites fidiessent (omnes praeter 
Numeros Dividentes, qui equum curarent) Regi Pio 
Christophoro Robino. . . et interdum caput quassabat, 
et secum dicebat, Errore quodam fallor. Tunc 
cogitabat de omnibus quae Christophorus Robinus ei 
dicere vellet cum rediisset de quocumque iret, et 
quantum turbaret Ursum Perpauli Cerebri in animo 
omnia regere conari. 'Fortasse igitur, secum triste 
dixit, 'Christophorus Robinus mihi plura non dicet, 
et scire avebat num Fidum esse Equitem significaret 
fidum esse pergere sed non rerum certiorem fieri. 

'Tunc subito Christophorus Robinus, qui mento in 
manibus iam mundum intuebatur, exclamavit *Pu! 

*Quid?' dixit Pu. 

*Cum fuero - cum - Pu? 

*Quid, Christophore Robine?' 

"Numquam posthac nihil agam." 

*Haud umquam?' 

*Saltem, haud tam saepe. Mihi non licebit." 

Pu exspectabat dum pergeret, sed iterum tacebat. 

"Quid ergo, Christophore Robine?' dixit Pu 
auxiliariter. 

"Pu, cum - tute scis — cum non nihil agam, huc 
interdum ascende, sis.' 

*Ego Solus? 

*Ita, Pu. 

*Nonne quoque aderis ?* 

*Ita, Pu. Re vera adero. Polliceor me adfore, Pu. 

*Bonum est," dixit Pu. 


"Pu, pollicere te mei numquam obliturum esse. 
Etiam cum centum annos natus ero." 

Pu paulisper cogitavit. 

*Quot annos natus tunc egomet ero?" 

"Novem et nonaginta." 

Pu capite nutavit. 

*Polliceor,' dixit. 

Mundum iam intuens Christophorus Robinus 
manum porrexit et ungulam Pui temptavit. 

*Pu,' dixit Christophorus Robinus serius, 'si non — 
si non fuero — omnino —' desiit et iterum conatus est. 
*Pu, quodcumque acciderit, nonne intelleges? 

*Quid intellegam? 

*O, nihil. Ridens saltu surrexit. 'Veni! 

*Quo?' dixit Pu. 
*Quolibet,' dixit Christophorus Robinus. 


Coniunctim ergo abierunt. Sed quocumque ibunt, 
et quodcumque eis obiter accidet, hoc in loco 
praecantato summa in Silva sito puellus et Ursus suus 
semper ludent. 


we 


By A. A. Milne and 
illustrated by E. H. Shepard 


WINNIE-THE-POOH 

'THE HOUSE AT POOH CORNER 
|. WHEN WE WERE VERY YOUNG 
|. NOW WE ARE SIX 


| "These four titles are also available in 
| paperback. 


PRINTED IN GREAT BRITAIN 


PUcUvElsbler 
WINNIE ILLE PU 


A Latin version of A. A. Milne's 
"Winnie-the-Pooh' : 1 
"Translated by Alexander Lenard s 1 ; 


In 1958 Dr Alexander Lenatd printed a Latin version of p 
A. A. Milne's classic for private distribution. It was x ! 
published in 1960 with a number of Ernest Shepard's 
illustrations from the original book. 


Reviews for Winnie ille Pu have been appropriately t 
laudatory: 'Maximas gratias Alexandro Lenard qui, quo . 
latius divulgentur, eas latine nunc primüm reddidit, — 
idque tam docte quam eleganter, nos agere oportet. Adde 
quod haec editio Romana, Ernesti Shepard figuris ornata, 
bellissime typis mandata est; said Colin Haycraft in 77e 
Observer, and the reviewer in TAe Times Literary 
Supplement was so enthusiastic that he concluded his : 
notice: *Oro te atque obsecro, Lenardi, ut pari arte et alia , - 
Britannica opera latine mox reddas. Cur Fundus 
Animalium non traduces?" - 

'A real don's delight; said Punk. P 


